title: 2010/674/UE: Deċiżjoni tal-Kunsill tas- 26 ta’ Lulju 2010 dwar l-iffirmar u l-applikazzjoni provviżorja ta’ Ftehim bejn l-Unjoni Ewropea, l-Islanda, il-Liechtenstein u n-Norveġja dwar Mekkaniżmu Finanzjarju taż-ŻEE għall-perijodu 2009-2014, Ftehim bejn l-Unjoni Ewropea u n-Norveġja dwar Mekkaniżmu Finanzjarju Norveġiż 2009-2014, Protokoll Addizzjonali għall-Ftehim bejn il-Komunità Ekonomika Ewropea u l-Islanda, li jikkonċerna dispożizzjonijiet speċjali applikabbli għall-importazzjonijiet fl-Unjoni Ewropea ta’ ċerti ħut u prodotti tas-sajd għall-perijodu 2009-2014 u Protokoll Addizzjonali għall-Ftehim bejn il-Komunità Ekonomika Ewropea u n-Norveġja, li jikkonċerna dispożizzjonijiet speċjali applikabbli għall-importazzjonijiet fl-Unjoni Ewropea ta’ ċerti ħut u prodotti tas-sajd għall-perijodu 2009-2014#Ftehim bejn l-Unjoni Ewropea, l-Islanda, il-Prinċipalità tal-Liechtenstein u r-Renju tan-Norveġja dwar Mekkaniżmu Finanzjarju taż-ŻEE 2009-2014#Ftehim bejn ir-Renju tan-Norveġja u l-Unjoni Ewropea dwar Mekkaniżmu Finanzjarju Norveġiż għall-perjodu 2009-2014#Protokoll Addizzjonali għall-Ftehim bejn il-Komunità Ekonomika Ewropea u r-Repubblika tal-Islanda#Protokoll Addizzjonali għall-Ftehim bejn il-Komunità Ekonomika Ewropea u r-Renju tan-Norveġja

text:
               9.11.2010

               MT

               Il-Ġurnal Uffiċjali tal-Unjoni Ewropea

               L 291/1

         DEĊIŻJONI TAL-KUNSILL
   tas-26 ta’ Lulju 2010
   dwar l-iffirmar u l-applikazzjoni provviżorja ta’ Ftehim bejn l-Unjoni Ewropea, l-Islanda, il-Liechtenstein u n-Norveġja dwar Mekkaniżmu Finanzjarju taż-ŻEE għall-perijodu 2009-2014, Ftehim bejn l-Unjoni Ewropea u n-Norveġja dwar Mekkaniżmu Finanzjarju Norveġiż 2009-2014, Protokoll Addizzjonali għall-Ftehim bejn il-Komunità Ekonomika Ewropea u l-Islanda, li jikkonċerna dispożizzjonijiet speċjali applikabbli għall-importazzjonijiet fl-Unjoni Ewropea ta’ ċerti ħut u prodotti tas-sajd għall-perijodu 2009-2014 u Protokoll Addizzjonali għall-Ftehim bejn il-Komunità Ekonomika Ewropea u n-Norveġja, li jikkonċerna dispożizzjonijiet speċjali applikabbli għall-importazzjonijiet fl-Unjoni Ewropea ta’ ċerti ħut u prodotti tas-sajd għall-perijodu 2009-2014
   (2010/674/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea u b’mod partikolari l-Artikolu 217 flimkien mal-Artikolu 218(5) tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               Il-Mekkaniżmi Finanzjarju u l-Programmi ta’ Koperazzjoni li ġejjin skadew fit-30 ta’ April 2009:

                           —

                           il-Mekkaniżmu Finanzjarju taż-ŻEE għall-perijodu 2004-2009 previst fil-Protokoll 38a għall-Ftehim dwar iż-Żona Ekonomika Ewropea (il-“Ftehim taż-ŻEE”) (1), kif sussegwentement supplimentat b’addendum fl-2007 meta l-Bulgarija u r-Rumanija saru partijiet kontraenti għall-Ftehim taż-ŻEE (2);

                           —

                           il-Mekkaniżmu Finanzjarju Norveġiż għall-perijodu 2004-2009 previst fil-Ftehim bejn ir-Renju tan-Norveġja u l-Komunità Ekonomika Ewropea dwar Mekkaniżmu Finanzjarju Norveġiż għall-perijodu 2009-2014 (3);

                           —

                           il-Programm ta’ Koperazzjoni msemmi fil-Ftehim fil-forma ta’ Skambju ta’ Ittri bejn il-Komunità Ewropea u r-Renju tan-Norveġja dwar Programm ta’ Koperazzjoni għat-Tkabbir Ekonomiku u Żvilupp Sostenibbli fil-Bulgarija (4); u

                           —

                           il-Programm ta’ Koperazzjoni msemmi fil-Ftehim fil-forma ta’ Skambju ta’ Ittri bejn il-Komunità Ewropea u r-Renju tan-Norveġja dwar Programm ta’ Koperazzjoni għat-Tkabbir Ekonomiku u Żvilupp Sostenibbli fir-Rumanija (5).

               (2)

               Il-bżonn li jittaffew id-differenzi ekonomiċi u soċjali fi ħdan iż-Żona Ekonomika Ewropea għadu hemm. Għalhekk għandhom jiġu stabbiliti mekkaniżmu l-ġdid għall-kontribuzzjonijiet finanzjarji tal-Istati tal-EFTA taż-ŻEE u mekkaniżmu finanzjarju Norveġiż ġdid.

               (3)

               Għal dan il-għan, il-Kummissjoni nnegozjat, f’isem l-Unjoni, ftehim mal-Islanda, il-Liechtenstein u n-Norveġja dwar mekkaniżmu finanzjarju ġdid taż-ŻEE għall-perjodu 2009-2014 kif ukoll dwar anness ta’ dak il-ftehim. L-anness ser jieħu l-forma ta’ protokoll, li jissemma l-Protokoll 38b għall-Ftehim taż-ŻEE. Għal l-istess għan, il-Kummissjoni nnegozjat ukoll, f’isem l-Unjoni, ftehim man-Norveġja dwar mekkaniżmu finanzjarju Norveġiż ġdid għall-perjodu 2009-2014.

               (4)

               Suġġett għall-konklużjoni tagħhom f’data aktar tard, dawn il-ftehimiet għandhom jiġu ffirmati.

               (5)

               Id-dispożizzjonijiet speċjali applikabbli għall-importazzjonijiet fl-Unjoni ta’ ċerti ħut u prodotti tas-sajd li joriġinaw fl-Islanda u fin-Norveġja, previsti fil-protokolli li ġejjin, skadew fit-30 ta’ April 2009 u għandhom jiġu riveduti skont l-Artikolu 2 ta’ kull wieħed minn dawk il-protokolli:

                           —

                           il-Protokoll Addizzjonali għall-Ftehim bejn il-Komunità Ekonomika Ewropea u r-Repubblika tal-Islanda bħala riżultat tal-adeżjoni tar-Repubblika Ċeka, tar-Repubblika tal-Estonja, tar-Repubblika ta’ Ċipru, tar-Repubblika tal-Latvja, tar-Repubblika tal-Litwanja, tar-Repubblika tal-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka mal-Unjoni Ewropea (6);

                           —

                           il-Protokoll Addizzjonali għall-Ftehim bejn il-Komunità Ekonomika Ewropea u r-Renju tan-Norveġja bħala riżultat tal-adeżjoni tar-Repubblika Ċeka, tar-Repubblika tal-Estonja, tar-Repubblika ta’ Ċipru, tar-Repubblika tal-Latvja, tar-Repubblika tal-Litwanja, tar-Repubblika tal-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka mal-Unjoni Ewropea (7);

                           —

                           il-Protokoll Addizzjonali għall-Ftehim bejn il-Komunità Ekonomika Ewropea u r-Repubblika tal-Islanda bħala riżultat tal-adeżjoni tar-Repubblika tal-Bulgarija u tar-Rumanija mal-Unjoni Ewropea (8);

                           —

                           il-Protokoll Addizzjonali għall-Ftehim bejn il-Komunità Ekonomika Ewropea u r-Renju tan-Norveġja bħala riżultat tal-adeżjoni tar-Repubblika tal-Bulgarija u tar-Rumanija mal-Unjoni Ewropea (9).

               (6)

               Għal dan il-għan, il-Kummissjoni nnegozjat, f’isem l-Unjoni, protokolli addizzjonali ġodda għal dawn il-ftehimiet ta’ kummerċ ħieles, rispettivament mal-Islanda u n-Norveġja biex jiġu stabbiliti dispożizzjonijiet speċjali applikabbli għall-importazzjonijiet lejn l-Unjoni ta’ ċerti ħut u prodotti tas-sajd li joriġinaw fl-Islanda u fin-Norveġja għall-perjodu 2009-2014.

               (7)

               Suġġett għall-konklużjoni tagħhom aktar ‘il quddiem, dawn il-protokolli addizzjonali għandhom jiġu ffirmati.

               (8)

               Is-sostituzzjoni tal-mekkaniżmi finanzjarji eżistenti b’mekkaniżmi finanzjarji ġodda, li huma relattivi għal perijodi differenti ta’ żmien, ammonti differenti ta’ fondi u dispożizzjonijiet differenti ta’ implimentazzjoni, kif ukoll it-tiġdid u l-estensjoni ta’ konċessjonijiet relattivi għal ċerti prodotti ta’ ħut u prodotti tal-baħar, ikkunsidrati komplessivament, jikkostitwixxu żvilupp importanti tal-assoċjazzjoni mal-Istati taż-ŻEE u tal-EFTA, li jiġġustifika l-użu tal-Artikolu 217 tat-Trattat dwar il-Funzjonament tal-Unjoni Ewropea.

               (9)

               Sa meta jitlestew il-proċeduri meħtieġa għall-konklużjoni tagħhom, il-Ftehimiet imsemmija fil-premessa (4) u l-Protokolli msemmija fil-premessa (7) għandhom jiġu applikati fuq bażi provviżorja,

         ADDOTTA DIN ID-DEĊIŻJONI:
   Artikolu 1
   L-iffirmar tal-ftehimiet u l-protokolli li ġejjin huwa b’dan awtorizzat, f’isem l-Unjoni, suġġett għall-konklużjoni tagħhom:

               —

               il-Ftehim bejn l-Unjoni Ewropea, l-Islanda, il-Prinċipalità tal-Liechtenstein u r-Renju tan-Norveġja dwar Mekkaniżmu Finanzjarju taż-ŻEE għall-perijodu 2009-2014 u l-Anness tiegħu;

               —

               il-Ftehim bejn l-Unjoni Ewropea u r-Renju tan-Norveġja dwar Mekkaniżmu Finanzjarju Norveġiż għall-perijodu 2009-2014;

               —

               il-Protokoll Addizzjonali għall-Ftehim bejn il-Komunità Ekonomika Ewropea u r-Repubblika tal-Islanda u l-Anness tiegħu;

               —

               il-Protokoll Addizzjonali għall-Ftehim bejn il-Komunità Ekonomika Ewropea u r-Renju tan-Norveġja u l-Anness tiegħu.

         It-testi tal-Ftehimiet u Protokolli Addizzjonali kif ukoll tal-Annessi magħhom jinsabu mehmuża ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat jaħtar il-persuna jew persuni li jkollhom is-setgħa li jiffirmaw dawn il-Ftehimiet u Protokolli f’isem l-Unjoni, suġġett għall-konklużjoni tagħhom.
   Artikolu 3
   Sa meta jitlestew il-proċeduri għall-konklużjoni tagħhom, il-Ftehimiet u Protokolli msemmija fl-Artikolu 1 għandhom jiġu applikati fuq bażi provviżorja mid-dati li ġejjin:

               —

               il-Ftehim bejn l-Unjoni Ewropea, l-Islanda, il-Prinċipalità tal-Liechtenstein u r-Renju tan-Norveġja dwar Mekkaniżmu Finanzjarju taż-ŻEE 2009-2014 u l-Anness miegħu, mill-ewwel jum tal-ewwel xahar wara d-depożitu tal-aħħar notifika għal dan il-għan;

               —

               il-Ftehim bejn l-Unjoni Ewropea, l-Islanda u r-Renju tan-Norveġja dwar Mekkaniżmu Finanzjarju Norveġiż għall-perijodu 2009-2014, mill-ewwel jum tal-ewwel xahar wara d-depożitu tal-aħħar notifika għal dan il-għan;

               —

               il-Protokoll Addizzjonali għall-Ftehim bejn il-Komunità Ekonomika Ewropea u r-Repubblika tal-Islanda u l-Anness miegħu, mill-ewwel jum tat-tielet xahar wara d-depożitu tal-aħħar notifika għal dan il-għan;

               —

               il-Protokoll Addizzjonali għall-Ftehim bejn il-Komunità Ekonomika Ewropea u r-Renju tan-Norveġja u l-Anness miegħu, mill-ewwel jum tat-tielet xahar wara d-depożitu tal-aħħar notifika għal dan il-għan.

         Artikolu 4
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-26 ta’ Lulju 2010.

            Għall-Kunsill

            Il-President

         S. VANACKERE

      (1)  ĠU L 130, 29.4.2004, p. 14.

      (2)  ĠU L 221, 25.8.2007, p. 18.

      (3)  ĠU L 130, 29.4.2004, p. 81.

      (4)  ĠU L 221 25.8.2007, p. 46.

      (5)  ĠU L 221 25.8.2007, p. 52.

      (6)  ĠU L 130, 29.4.2004, p. 85.

      (7)  ĠU L 130, 29.4.2004, p. 89.

      (8)  ĠU L 221, 25.8.2007, p. 58.

      (9)  ĠU L 221, 25.8.2007, p. 62.

      FTEHIM
      bejn l-Unjoni Ewropea, l-Islanda, il-Prinċipalità tal-Liechtenstein u r-Renju tan-Norveġja dwar Mekkaniżmu Finanzjarju taż-ŻEE 2009-2014
      L-UNJONI EWROPEA,
      L-ISLANDA,
      IL-PRINĊIPALITÀ TAL-LIECHTENSTEIN,
      IR-RENJU TAN-NORVEĠJA,
      BILLI l-Partijiet għal dan il-Ftehim dwar iż-Żona Ekonomika Ewropea (‘il-Ftehim taż-ŻEE’) qablu dwar il-bżonn li jitnaqqsu d-differenzi ekonomiċi u soċjali bejn ir-reġjuni tagħhom bil-għan li jippromwovu it-tisħiħ kontinwu u bilanċjat tar-relazzjonijiet kummerċjali u ekonomiċi bejniethom,
      BILLI, sabiex jikkontribwixxu għal dak il-għan, l-Istati tal-EFTA stabilixxew Mekkaniżmu Finanzjarju fil-kuntest taż-Żona Ekonomika Ewropea,
      BILLI d-dispożizzjonijiet li jiggvernaw il-Mekkaniżmu Finanzjarju taż-ŻEE għall-perjodu 2004-2009 ġew stabbiliti fil-Protokoll 38a u l-Addendum għall-Protokoll 38a għall-Ftehim taż-ŻEE,
      BILLI l-bżonn li jitnaqqsu d-differenzi ekonomiċi u soċjali fi ħdan iż-Żona Ekonomika Ewropea għadu hemm, u għalhekk għandhu jiġi stabbilit mekkaniżmu ġdid għall-kontribuzzjonijiet finanzjarji tal-Istati tal-EFTA taż-ŻEE għall-perjodu 2009-2014,
      IDDEĊIDEW LI JIKKONKLUDU L-FTEHIM LI ĠEJ:
      Artikolu 1
      It-test tal-Protokoll 117 tal-Ftehim taż-ŻEE għandu jinbidel b’dan li ġej:

         “Dispożizzjonijiet li jiggvernaw il-Mekkaniżmi Finanzjarji huma stipulati fil-Protokoll 38, il-Protokoll 38a u l-Addendum għall-Protokoll 38a, u l-Protokoll 38b.”.

      Artikolu 2
      Għandu jiddaħħal Protokoll 38b ġdid wara l-Protokoll 38a għall-Ftehim taż-ŻEE. It-test tal-Protokoll 38b huwa provdut fl-Anness għal dan il-Ftehim.
      Artikolu 3
      Dan il-Ftehim għandu jiġi ratifikat jew approvat mill-Partijiet bi qbil mal-proċeduri rispettivi tagħhom. L-istrumenti ta’ ratifika jew approvazzjoni għandhom jiġu depożitati mas-Segretarjat Ġenerali tal-Kunsill tal-Unjoni Ewropea.
      Il-Ftehim għandu jidħol fis-seħħ fl-ewwel jum tat-tieni xahar wara li jkun ġie depożitat l-aħħar strument ta’ ratifika jew ta’ approvazzjoni.
      Sa meta jitlestew il-proċeduri msemmija fil-paragrafi 1 u 2, dan il-Ftehim għandu jiġi applikat fuq bażi provviżorja mill-ewwel jum tal-ewwel xahar wara li tkun ġiet depożitata l-aħħar ratifika għal dan il-għan.
      Artikolu 4
      Dan il-Ftehim, imħejji f’eżemplari oriġinali wieħed bl-ilsien Bulgaru, Ċek, Daniż, Olandiż, Ingliż, Estonjan, Finlandiż, Franċiż, Ġermaniż, Grieg, Ungeriż, Taljan, Latvjan, Litwan, Malti, Pollakk, Portugiż, Rumen, Slovakk, Sloven, Spanjol, Żvediż, Islandiż u Norveġiż, bit-test f’kull wieħed minn dawn l-ilsna ugwalment awtentiku, għandu jiġi ddepożitat mas-Segretarjat Ġenerali tal-Kunsill tal-Unjoni Ewropea, li ser jibgħat kopja ċertifikata lil kull waħda mill-Partijiet għal dan il-Ftehim.

         Съставено в Брюксел на двадесет и осми юли две хиляди и десета година и деветнадесети август две хиляди и десета година.
         Hecho en Bruselas, el veintiocho de julio de dos mil diez y el diecinueve de agosto de dos mil diez.
         V Bruselu dne 28. července 2010 a 19. srpna 2010.
         Udfærdiget i Bruxelles, den 28. juli 2010 og den 19. august 2010.
         Geschehen zu Brüssel am 28. Juli 2010 und am 19. August 2010.
         Brüsselis kahe tuhande kümnenda aasta juulikuu kahekümne kaheksandal ja augustikuu üheksateistkümnendal päeval
         Έγινε στις Βρυξέλλες, στις 28 Iουλίου 2010 και στις 19 Αυγούστου 2010.
         Done at Brussels on the twenty-eighth day of July and on the nineteenth day of August in the year two thousand and ten.
         Fait à Bruxelles, le vingt-huit juillet deux mil dix et le dix-neuf août deux mil dix.
         Fatto a Bruxelles, addì ventotto luglio duemiladieci e diciannove agosto duemiladieci.
         Briselē, 2010. gada 28. jūlijā un 2010. gada 19. augustā
         Priimta Briuselyje 2010 m. liepos 28 d. ir 2010 m. rugpjūčio 19 d.
         Kelt Brüsszelben, a kétezer-tizedik év július havának huszonnyolcadik napján és a kétezer-tizedik év augusztus havának tizenkilencedik napján.
         Magħmul fi Brussell, it-28 ta’ Lulju 2010 u d-19 ta’ Awwissu 2010.
         Gedaan te Brussel, 28 juli 2010 en 19 augustus 2010.
         Sporządzono w Brukseli dnia 28 lipca 2010 r. i 19 sierpnia 2010 r.
         Feito em Bruxelas, em vinte e oito de Julho de dois mil e dez e em dezanove de Agosto de dois mil e dez.
         Întocmit la Bruxelles, 28 iulie 2010 și 19 august 2010.
         V Bruseli dvadsiateho ôsmeho júla dvetisícdesať a devätnásteho augusta dvetisícdesať.
         V Bruslju, 28. julija 2010 in 19. avgusta 2010.
         Tehty Brysselissä, kahdentenakymmenentenäkahdeksantena päivänä heinäkuuta vuonna kaksituhattakymmenen ja yhdeksäntenätoista päivänä elokuuta vuonna kaksituhattakymmenen
         Som skedde i Bryssel den tjugoåttonde juli tjugohundratio och den nittonde augusti tjugohundratio.
         Gert í Brussel, 28. júlí 2010 og 19. ágúst 2010.
         Utferdiget i Brussel, den 28. juli 2010 og den 19. august 2010.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l’Union européenne
            Per l’Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir Ísland

            Für das Fürstentum Liechtenstein

            For Konveriket Norge

         ANNESS

            PROTOKOLL 38 B

            DWAR IL-MEKKANIŻMU FINANZJARJU TAŻ-ŻEE (2009-2014)

         Artikolu 1
         L-Islanda, il-Liechtenstein u n-Norveġja (“l-Istati tal-EFTA”) għandhom jikkontribwixxu għat-tnaqqis tad-differenzi ekonomiċi u soċjali fiż-Żona Ekonomika Ewropea u għat-tisħiħ tar-relazzjonijiet tagħhom mal-Pajjiżi Benefiċjarji, permezz tal-kontribuzzjonijiet finanzjarji fis-setturi ta’ prijorità elenkati fl-Artikolu 3.
         Artikolu 2
         L-ammont totali tal-kontribuzzjoni finanzjarja prevista fl-Artiklu 1 għandha tkun ta’ EUR 988.5 miljun, li għandhom ikunu disponibbli biex jiġu kommessi f’porzjonijiet annwali ta’ EUR 197,7 miljun matul il-perjodu ta’ bejn l-1 ta’ Mejju 2009 u t-30 ta’ April 2014, inklużi.
         Artikolu 3
         1.   Il-kontribuzzjonijiet finanzjarji għandhom ikunu disponibbli fis-setturi ta’ prijorità segwenti:

                     (a)

                     Il-ħarsien u l-ġestjoni tal-ambjent;

                     (b)

                     Il-bidla fil-klima u l-enerġija rinnovabbli;

                     (ċ)

                     Is-soċjetà ċivili;

                     (d)

                     L-iżvilupp uman u soċjali;

                     (e)

                     Il-ħarsien tal-wirt kulturali.

               2.   Riċerka akkademika tista’ tkun eliġibbli għall-fondi sakemm tkun immirata għal settur jew aktar ta’ priorità.
         3.   Il-mira ta’ allokazzjoni indikattiva għal kull Stat Benefiċjarju hija ta’ għall-anqas 30 fil-mija għas-setturi ta’ prijorità (a) u (b) magħquda, u 10 fil-mija għas-settur ta’ prijorità (c). Is-setturi ta’ prijorità għandhom, skont il-proċedura msemmija fl-Artikolu 8 paragrafu 2, jintgħażlu, jiġu konċentrati u adattati f’mod flessibbli, skont il-bżonnijiet differenti f’kull Stat Benefiċjarju, li jieħu kont tad-daqs u l-ammont tal-kontribuzzjoni.
         Artikolu 4
         1.   Il-kontribuzzjoni tal-EFTA m’għandhiex taqbeż il-85 fil-mija tal-ispiża tal-programm. F’każijiet speċjali tkun sa 100 fil-mija tal-ispejjeż tal-programm.
         2.   Ir-regoli applikabbli dwar l-għajnuna statali għandhom ikunu osservati.
         3.   Il-Kummissjoni Ewropea għandha tanalizza l-programmi kollha u kull bidla sostanzjali f’kull programm biex tara li jkunu kumpatibbli mal-għanijiet tal-Unjoni Ewropea.
         4.   Ir-responsabbiltà tal-Istati tal-EFTA għall-proġetti hi limitata għall-provvista ta’ fondi skont il-pjan miftiehem. M’hi ser tkun assunta l-ebda responsabbiltà lejn partijiet terzi.
         Artikolu 5
         Il-fondi għandhom ikunu disponibbli għall-Istati Benefiċjarji segwenti: Il-Bulgarija, ir-Repubblika Ċeka, l-Estonja, il-Greċja, Spanja, Ċipru, il-Latvja, il-Litwanja, l-Ungerija, Malta, il-Polonja, il-Portugall, ir-Rumanija, is-Slovenja, u s-Slovakkja.
         EUR 45,85 miljun għandhom jiġu allokati lil Spanja għall-appoġġ tranżizzjonali mill-1 ta’ Mejju 2009 sal-31 ta’ Diċembru 2013. Filwaqt li jittieħed kont tal-aġġustamenti tranżizzjonali, il-bqija tal-fondi għandhom isiru disponibbli skont id-distribuzzjoni segwenti:

                     Fondi
                     (miljuni ta’ EUR)

                     Il-Bulgarija

                     78,60

                     Ir-Repubblika Ċeka

                     61,40

                     L-Estonja

                     23,00

                     Il-Greċja

                     63,40

                     Cipru

                     3,85

                     Il-Latvja

                     34,55

                     Il-Litwanja

                     38,40

                     L-Ungerija

                     70,10

                     Malta

                     2,90

                     Il-Polonja

                     266,90

                     Il-Portugall

                     57,95

                     Ir-Rumanija

                     190,75

                     Is-Slovenja

                     12,50

                     Is-Slovakkja

                     38,35

               Artikolu 6
         Bil-għan li jiġu riallokati fondi disponibbli, li ma jkunux ġew kommessi, lill-proġetti bi priorità għolja ta’ kwalunkwe Stat Benefiċjarju, għandha ssir reviżjoni f’Novembru 2011 u għal darb’oħra f’Novembru 2013.
         Artikolu 7
         1.   Il-kontribuzzjoni finanzjarja prevista f’dan il-Protokoll għandha tkun koordinata mill-qrib mal-kontribuzzjoni bilaterali min-Norveġja prevista fil-Mekkaniżmu Finanzjarju Norveġiż.
         2.   B’mod partikolari, l-Istati tal-EFTA għandhom jiżguraw li l-proċeduri ta’ applikazzjoni u l-modalitajiet ta’ implimentazzjoni huma essenzjalment identiċi għaż-żewġ mekkaniżmi finanzjarji msemmija fil-paragrafu preċedenti.
         3.   Kull bidla relevanti fil-politiki ta’ koeżjoni tal-Unjoni Ewropea għandha tkun ikkunsidrata, kif jixraq.
         Artikolu 8
         Dan li ġej għandu japplika fl-implimentazzjoni tal-Mekkaniżmu Finanzjarju taż-ŻEE:

                     1.

                     L-ogħla grad ta’ trasparenza, responsabbiltà u effiċċjenza ekonomika għandhom ikunu applikati fil-fażijiet kollha ta’ implimentazzjoni, kif ukoll il-prinċipji ta’ governanza tajba, żvilupp sostenibbli u ugwaljanza bejn is-sessi. L-għanijiet tal-Mekkaniżmu Finanzjarju taż-ŻEE għandhom jiġu segwiti fil-qafas tal-koperazzjoni mill-qrib bejn l-Istati Benefiċjarji u l-Istati tal-EFTA.

                     2.

                     Sabiex tiġi żgurata implimentazzjoni effiċċjenti u mmirata, u biex jittieħed kont tal-prijoritajiet nazzjonali, l-Istati tal-EFTA għandhom jikkonkludu ma’ kull Stat Benefiċjarju, Memorandum ta’ Qbil li għandu jelenka l-qafas ta’ programmar multi-annwali u l-istrutturi għall-amministrazzjoni u l-kontroll.

                     3.

                     Wara li jiġi konkluż il-Memorandum ta’ Qbil, l-Istat Benefiċjarju għandu jissottometti l-proposti tal-programm. L-Istati tal-EFTA ser jivvalutaw u japprovaw il-proposti u jikkonkludu ftehimiet ta’ għotjiet mal-Istati Benefiċjarji għal kull programm. Il-livell ta’ dettall fil-programm għandu jieħu kont tad-daqs tal-kontribuzzjoni. Fi ħdan il-programmi, il-proġetti jistgħu f’każijiet eċċezzjonali jkunu speċifikati, inklużi l-kundizzjonijiet għall-għażla, l-approvazzjoni u l-kontroll, skont id-dispożizzjonijiet għall-implimentazzjoni msemmija fil-paragrafu 8.
                     L-implimentazzjoni tal-programmi maqbula għandha tkun ir-responsabbiltà tal-Istati Benefiċjarji. L-Istati Benefiċjarji għandhom jipprovdu sistema adatta ta’ immaniġġjar u kontroll sabiex jiżguraw sistema soda ta’ implimentazzjoni u immaniġġjar.

                     4.

                     Fejn ikun il-każ, is-sħubiji għandhom ikunu applikati fit-tħejjija, l-implimentazzjoni, il-monitoraġġ u l-evalwazzjoni tal-kontribuzzjoni finanzjarja sabiex tiġi żgurata parteċipazzjoni wiesgħa. Is-sħubiji jistgħu jinkludu, inter alia, livelli lokali, reġjonali u nazzjonali, kif ukoll is-settur privat, is-soċjetà ċivili u s-sieħba soċjali fl-Istati Benefiċjarji u l-Istati tal-EFTA.

                     5.

                     Is-sistema ta’ kontroll prevista għall-amministrazzjoni tal-Mekkaniżmu Finanzjarju taż-ŻEE għandu jiżgura r-rispett tal-prinċipju tal-amministrazzjoni finanzjarja tajba. L-Istati tal-EFTA jistgħu jwettqu kontrolli skont il-kundizzjonijiet interni tagħhom. L-Istati Benefiċjarji għandhom jipprovdu l-għajnuna, l-informazzjoni u d-dokumentazzjoni kollha meħtieġa għal dan il-għan. L-Istati tal-EFTA jistgħu jissospendu l-iffinanzjar u jobbligaw l-irkuprar tal-fondi fil-każ ta’ irregolaritajiet.

                     6.

                     Kull proġett taħt il-qafas ta’ programmar multi-annwali fl-Istati Benefiċjarji jista’ jiġi implimentat f’koperazzjoni bejn l-entitajiet bażati fl-Istati Benefiċjarji u fl-Istati tal-EFTA, skont ir-regoli applikabbli dwar l-akkwist pubbliku.

                     7.

                     L-ispejjeż tal-ġestjoni tal-Istati tal-EFTA għandhom jiġu koperti mill-ammont ġenerali msemmi fl-Artikolu 2 u jkunu speċifikati fid-dispożizzjonijiet għall-implimentazzjoni msemmija fil-paragrafu 8.

                     8.

                     L-Istati tal-EFTA għandhom iwaqqfu Kumitat għall-ġestjoni ġenerali tal-Mekkaniżmu Finanzjarju ta-ŻEE. Dispożizzjonijiet ulterjuri għall-implimentazzjoni tal-Mekkaniżmu Finanzjarju taż-ŻEE ser jinħarġu mill-Pajjiżi tal-EFTA wara konsultazzjoni mal-Istati Benefiċjarji. L-Istati tal-EFTA għandhom jaraw li jippubblikaw dawn id-dispożizzjonijiet qabel jiffirmaw il-Memoranda ta’ Qbil.

               Artikolu 9
         Fit-tmiem tal-perjodu ta’ ħames snin u mingħajr preġudizzju għad-drittijiet u d-dmirijiet skont il-Ftehim, il-Partijiet Kontraenti, fid-dawl tal-Artikolu 115 tal-Ftehim, ser jirrivedu l-bżonn li jkunu indirizzati d-differenzi ekonomiċi u soċjali fi ħdan iż-Żona Ekonomika Ewropea.

      FTEHIM
      bejn ir-Renju tan-Norveġja u l-Unjoni Ewropea dwar Mekkaniżmu Finanzjarju Norveġiż għall-perjodu 2009-2014
      Artikolu 1
      Ir-Renju tan-Norveġja jimpenja ruħu li jikkontribwixxu perjodu ta’ ħames snin għat-tnaqqis tad-differenzi ekonomiċi u soċjali fiż-Żona Ekonomika Ewropea, u għat-tisħiħ tar-relazzjonijiet tiegħu mal-Istati Benefiċjarji, permezz ta’ Mekkaniżmu Finanzjarju Norveġiż fis-setturi ta’ prijorità elenkati fl-Artikolu 3.
      Artikolu 2
      L-ammont totali tal-kontribuzzjoni finanzjarja prevista fl-Artiklu 1 għandha tkun ta’ EUR 800 miljun, li għandhom ikunu disponibbli biex jiġu kommessi f’porzjonijiet annwali ta’ EUR 160 miljun matul il-perjodu ta’ bejn l-1 ta’ Mejju 2009 u t-30 ta’ April 2014, inklużi.
      Artikolu 3
      Il-kontribuzzjonijiet finanzjarji għandhom ikunu disponibbli fis-setturi ta’ prijorità segwenti:

                  (a)

                  Il-Ġabra u l-Ħażna tal-Karbonju;

                  (b)

                  L-Innovazzjoni tal-Industrija Ekoloġika;

                  (ċ)

                  Ir-Riċerka u l-Boroż tal-Istudju;

                  (d)

                  L-iżvilupp Uman u Soċjali;

                  (e)

                  Il-Ġustizzja u l-Intern;

                  (f)

                  Il-Promozzjoni ta’ Xogħol Diċenti u d-Djalogu Tripartitiku.

            Il-mira tal-allokazzjoni għas-settur ta’ prijorità (a) għandu jkun ta’ għall-anqas 20 fil-mija. Għandu jingħata importanza xierqa lill-bżonnijiet different u tad-daqs ta’ kull Stat Benefiċjarju.
      Wieħed fil-mija tal-allokazzjoni lil kull Stat Benefiċjarju għandha titwarrab għal fond għall-Promozzjoni ta’ Xogħol Diċenti u d-Djalogu Tripartitiku, li jiġi operat minn entità maħtura mir-Renju tan-Norveġja, u skont il-formola ta’ distribuzzjoni msemmi fl-Artikolu 5.
      Artikolu 4
      Il-kontribut mir-Renju tan-Norveġja m’għandux jaqbeż il-85 fil-mija tal-ispejjeż tal-programm. F’każijiet speċjali tkun sa 100 fil-mija tal-ispejjeż tal-programm.
      Ir-regoli applikabbli dwar l-għajnuna statali għandhom ikunu osservati.
      Il-Kummissjoni Ewropea għandha tanalizza l-programmi kollha u kull bidla sostanzjali fi programm biex tara li jkunu kumpatibbli mal-għanijiet tal-Unjoni Ewropea.
      Ir-responsabbiltà tar-Renju tan-Norveġja għall-proġetti hi limitata għall-provvista ta’ fondi skont il-pjan miftiehem. M’hi ser tkun assunta l-ebda responsabbiltà lejn partijiet terzi.
      Artikolu 5
      Il-fondi għandhom isiru disponibbli għall-Istati Benefiċjarji li ġejjin: il-Bulgarija, ir-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, ir-Rumanija, is-Slovenja u s-Slovakkja skont id-distribuzzjoni segwenti:

                  Stat Benefiċjarju

                  Fondi (miljuni ta’ EUR)

                  Il-Bulgarija

                  48,00

                  Ċipru

                  4,00

                  Ir-Repubblika Ċeka

                  70,40

                  L-Estonja

                  25,60

                  L-Ungerija

                  83,20

                  Il-Latvja

                  38,40

                  Il-Litwanja

                  45,60

                  Malta

                  1,60

                  Il-Polonja

                  311,20

                  Ir-Rumanija

                  115,20

                  Is-Slovenja

                  14,40

                  Is-Slovakkja

                  42,40

            Artikolu 6
      B’mod li fondi disponibbli li ma jkunux ġew kommessi jiġu ri-allokati lill-proġetti bi priorità għolja ta’ kwalunkwe Pajjiż Benefiċjarju, għandha ssir analiżi f’Novembru 2011 u għal darb’oħra f’Novembru 2013.
      Artikolu 7
      Il-kontribuzzjoni finanzjarja prevista fl-Artiklu 1 għandha tkun koordinata mill-qrib mal-kontribuzzjoni mill-Istati tal-EFTA prevista fil-Mekkaniżmu Finanzjarju taż-ŻEE.
      B’mod partikolari, ir-Renju tan-Norveġja għandu jiżgura li l-proċeduri ta’ applikazzjoni u l-modalitajiet ta’ implimentazzjoni huma essenzjalment identiċi għaż-żewġ mekkaniżmi finanzjarji msemmija fil-paragrafu preċedenti.
      Kull bidla relevanti fil-politiki ta’ koeżjoni tal-Unjoni Ewropea għandha tkun ikkunsidrata, kif jixraq.
      Artikolu 8
      Dan li ġej għandu japplika fl-implimentazzjoni tal-Mekkaniżmu Finanzjarju Norveġiż:

                  1.

                  L-ogħla grad ta’ trasparenza, responsabbiltà u effiċċjenza ekonomika għandhom ikunu applikati fil-fażijiet kollha ta’ implimentazzjoni, kif ukoll l-għanijiet u l-prinċipji ta’ governanza tajba, żvilupp sostenibbli u ugwaljanza bejn is-sessi. L-għanijiet tal-Mekkaniżmu Finanzjarju Norveġiż għandhom jiġu segwiti fil-qafas tal-koperazzjoni mill-qrib bejn l-Istati Benefiċjarji u r-Renju tan-Norveġja.

                  2.

                  Sabiex tiġi żgurata implimentazzjoni effiċċjenti u mmirata, u biex jittieħed kont tal-prijoritajiet nazzjonali, ir-Renju tan-Norveġja għandu jikkonkludi ma’ kull Stat Benefiċjarju, Memorandum ta’ Qbil li għandu jelenka l-qafas ta’ programmar multi-annwali u l-istrutturi għall-amministrazzjoni u l-kontroll.

                  3.

                  Wara l-konklużzjoni tal-Memorandum ta’ Qbil, l-Istati Benefiċjarji għandhom jissottomettu l-proposti tal-programm. Ir-Renju tan-Norveġja jivvaluta u japprova l-proposti u jikkonkludi ftehimiet ta’ għotjiet mal-Istati Benefiċjarji għal kull programm. Il-livell ta’ dettall fil-programm għandu jieħu kont tad-daqs tal-kontribuzzjoni. Fi ħdan il-programmi, il-proġetti jistgħu f’każijiet eċċezzjonali jkunu speċifikati, inklużi l-kundizzjonijiet għall-għażla, l-approvazzjoni u l-kontroll, skont id-dispożizzjonijiet għall-implimentazzjoni msemmija fil-paragrafu 8.
                  L-implimentazzjoni tal-programmi maqbula għandha tkun ir-responsabbiltà tal-Istati Benefiċjarji. L-Istati Benefiċjarji għandhom jipprovdu sistema adatta ta’ immaniġġjar u kontroll sabiex jiżguraw sistema soda ta’ implimentazzjoni u immaniġġjar. L-Istat Benefiċjarju u r-Renju tan-Norveġja jistgħu jaqblu, f’ċirkostanzi speċifiċi, li l-programmi jiġu operati minn entità maħtura minnhom.

                  4.

                  Fejn ikun il-każ, is-sħubiji għandhom ikunu applikati fit-tħejjija, l-implimentazzjoni, il-monitoraġġ u l-evalwazzjoni tal-kontribuzzjonijiet finanzjarji sabiex tiġi żgurata parteċipazzjoni wiesgħa. Is-sħubiji jistgħu jinkludu, inter alia, livelli lokali, reġjonali u nazzjonali, kif ukoll is-settur privat, is-soċjetà ċivili u s-sieħba soċjali fl-Istati Benefiċjarji u r-Renju tan-Norveġja.

                  5.

                  Is-sistema ta’ kontroll prevista għall-amministrazzjoni tal-Mekkaniżmu Finanzjarju Norveġiż għandha tiżgura r-rispett tal-prinċipju tal-amministrazzjoni finanzjarja tajba. Ir-Renju tan-Norveġja jista’ iwettaq il-kontrolli skont il-kundizzjonijiet interni. L-Istati Benefiċjarji għandhom jipprovdu l-għajnuna, l-informazzjoni u d-dokumentazzjoni kollha meħtieġa għal dan il-għan. Ir-Renju tan-Norveġja jista’ jissospendi l-iffinanzjar u jobbliga l-irkuprar tal-fondi fil-każ ta’ irregolaritajiet.

                  6.

                  Kull proġett taħt il-qafas ta’ programmar multi-annwali fl-Istati Benefiċjarji jista’ jiġi implimentat f’koperazzjoni bejn l-entitajiet bażati fl-Istati Benefiċjarji u r-Renju tan-Norveġja, skont ir-regoli applikabbli dwar l-akkwist pubbliku.

                  7.

                  L-ispejjeż tal-ġestjoni tar-Renju tan-Norveġja għandhom jiġu koperti mill-ammont ġenerali msemmi fl-Artikolu 2 u jkunu speċifikati fid-dispożizzjonijiet għall-implimentazzjoni msemmija fil-paragrafu 8.

                  8.

                  Ir-Renju tan-Norveġja, jew entità maħtura minnu, għandu jkun responsabbli għall-ġestjoni ġenerali tal-Mekkaniżmu Finanzjarju Norveġiż. Dispożizzjonijiet ulterjuri għall-implimentazzjoni tal-Mekkaniżmu Finanzjarju Norveġiż ser jinħarġu mir-Renju tan-Norveġja wara konsultazzjoni mal-Istati Benefiċjarji. Ir-Renju tan-Norveġja għandu jara li jippubblika dawn id-dispożizzjonijiet qabel l-iffirmar tal-Memoranda ta’ Qbil.

            Artikolu 9
      Dan il-Ftehim għandu jiġi ratifikat jew approvat mill-Partijiet bi qbil mal-proċeduri rispettivi tagħhom. L-istrumenti ta’ ratifika jew approvazzjoni għandhom jiġu depożitati mas-Segretarjat Ġenerali tal-Kunsill tal-Unjoni Ewropea.
      Il-Ftehim għandu jidħol fis-seħħ fl-ewwel jum tat-tieni xahar wara li tkun depożitata r-ratifika jew l-approvazzjoni tal-aħħar strument.
      Sa meta jitlestew il-proċeduri msemmija fil-paragrafi 1 u 2, dan il-Ftehim għandu jiġi applikat fuq bażi provviżorja mill-ewwel jum tal-ewwel xahar wara li tkun ġiet depożitata l-aħħar ratifika għal dan il-għan.
      Artikolu 10
      Dan il-Ftehim, imfassal f’oriġinali wieħed bl-ilsien Bulgaru, Ċek, Daniż, Olandiż, Ingliż, Estonjan, Finlandiż, Franċiż, Ġermaniż, Grieg, Ungeriż, Taljan, Latvjan, Litwan, Malti, Pollakk, Portugiż, Rumen, Slovakk, Sloven, Spanjol, Żvediż, u Norveġiż, bit-test f’kull wieħed minn dawn l-ilsna jkun ugwalment awtentiku, għandu jiġi depożitat mas-Segretarjat Ġenerali tal-Kunsill tal-Unjoni Ewropea, li ser jibgħat kopja ċertifikata lil kull waħda mill-Partijiet għal dan il-Ftehim.

         Съставено в Брюксел на двадесет и осми юли две хиляди и десета година.
         Hecho en Bruselas, el veintiocho de julio de dos mil diez.
         V Bruselu dne 28. července 2010.
         Udfærdiget i Bruxelles, den 28. juli 2010.
         Geschehen zu Brüssel am 28. Juli 2010.
         Brüsselis kahe tuhande kümnenda aasta juulikuu kahekümne kaheksandal päeval
         Έγινε στις Βρυξέλλες, στις 28 Iουλίου 2010.
         Done at Brussels on the twenty-eighth day of July in the year two thousand and ten.
         Fait à Bruxelles, le vingt-huit juillet deux mil dix.
         Fatto a Bruxelles, addì ventotto luglio duemiladieci.
         Briselē, 2010. gada 28. jūlijā
         Priimta Briuselyje 2010 m. liepos 28 d.
         Kelt Brüsszelben, a kétezer-tizedik év július havának huszonnyolcadik napján.
         Magħmul fi Brussell, it-28 ta’ Lulju 2010.
         Gedaan te Brussel, 28 juli 2010.
         Sporządzono w Brukseli dnia 28 lipca 2010 r.
         Feito em Bruxelas, em vinte e oito de Julho de dois mil e dez.
         Întocmit la Bruxelles, 28 iulie 2010.
         V Bruseli dvadsiateho ôsmeho júla dvetisícdesať.
         V Bruslju, 28. julija 2010
         Tehty Brysselissä kahdentenakymmenentenäkahdeksantena päivänä heinäkuuta vuonna kaksituhattakymmenen.
         Som skedde i Bryssel den den tjugoåttonde juli tjugohundratio.
         Utferdiget i Brussel, den 28. juli 2010.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            For Konveriket Norge

      PROTOKOLL ADDIZZJONALI
      għall-Ftehim bejn il-Komunità Ekonomika Ewropea u r-Repubblika tal-Islanda
      L-UNJONI EWROPEA
      u
      L-ISLANDA
      WARA LI KKUNSIDRAW il-Ftehim bejn il-Komunità Ekonomika Ewropea u r-Repubblika tal-Islanda firmat fit-22 ta’ Lulju, 1972, u l-arranġamenti eżistenti għal kummerċ tal-ħut u prodotti tas-sajd bejn l-Islanda u l-Komunità,
      WARA LI KKUNSIDRAW il-Protokoll Addizzjonali għall-Ftehim bejn il-Komunità Ekonomika Ewropea u r-Repubblika tal-Islanda wara l-adeżjoni tar-Repubblika Ċeka, ir-Repubblika tal-Estonja, ir-Repubblika ta’ Ċipru, ir-Repubblika tal-Ungerija, ir-Repubblika tal-Latvja, ir-Repubblika tal-Litwanja, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka fl-Unjoni Ewropea, u b’mod partikolari l-Artikolu 2 tiegħu,
      WARA LI KKUNSIDRAW il-Protokoll Addizzjoni mal-Ftehim bejn il-Komunità Ekonomika Ewropea u l-Islanda wara l-adeżjoni tar-Repubblika tal-Bulgarija u r-Rumanija fl-Unjoni Ewropea, u b’mod partikolari l-Artikolu 2 tiegħu,
      IDDEĊIDEW LI JIFFINALIZZAW DAN IL-PROTOKOLL:
      Artikolu 1
      Il-dispożizzjonijiet speċjali applikabbli fuq importazzjonijiet fl-Unjoni Ewropea ta’ ċerti ħut u prodotti tas-sajd li joriġinaw mill-Islanda huma elenkati f’dan il-Protokoll u fl-Anness tiegħu.
      Il-kwoti annwali ta’ tariffa mingħajr dazju huma provduti fl-Anness għal dan il-Protokoll. Dawn il-kwoti ta’ tariffa għandhom ikopru l-perjodu mill-1 ta’ Mejju 2009 sat-30 ta’ April 2014. Il-livelli tal-kwoti għandhom jiġu riveduti sal-aħħar ta’ dak il-perjodu b’kunsiderazzjoni lejn l-interessi relevanti kollha.
      Artikolu 2
      Il-volumi ta’ kwoti ta’ tariffa mingħajr dazju għall-ewwel perjodu ta’ 12-il xahar mill-1 ta’ Mejju 2009 sat-30 ta’ April 2010 jiġu allokati għall-perjodu l-1 ta’ Mejju 2010 sat-30 ta’ April 2011.
      Jekk il-volumi tal-kwoti ta’ tariffa għall-perjodu ta’ kwoti ta’ tariffa mill-1 ta’ Mejju 2010 sat-30 ta’ April 2011 ma jiġux eżawriti kompletament, il-volumi li jibqa’ jiġu mgħoddija fuq il-perjodu ta’ kwoti ta’ tariffa mill-1 ta’ Mejju 2011 sat-30 ta’ April 2012. Għal dan l-iskop dħul mill-kwoti ta’ tariffa applikabbli mill-1 ta’ Mejju 2010 sat-30 ta’ April 2011 għandu jieqaf fit-tieni jum tax-xogħol fil-Kummissjoni wara l-1 ta’ Settembru 2011. Fil-jum tax-xogħol ta’ wara, il-bilanċ mhux użat ta’ dawn il-kwoti ta’ tariffa għandu isir disponibbli taħt il-kwota ta’ tariffa korrispondenti applikabbli mill-1 ta’ Mejju 2011 sat-30 ta’ April 2012. Minn dik id-data ‘l hemm ebda dħul retroattiv u ebda ħlasijiet lura m’għandhom ikunu possibbli fuq il-kwoti ta’ tariffa partikolari applikabbli mill-1 ta’ Mejju 2010 sat-30 ta’ April 2011.
      Artikolu 3
      Dan il-Protokoll għandu jiġi ratifikat jew approvat mill-Partijiet Kontraenti skont il-proċeduri tagħhom. L-istrumenti ta’ ratifika jew approvazzjoni għandhom jiġu depożitati mas-Segretarjat Ġenerali tal-Kunsill tal-Unjoni Ewropea.
      Il-Ftehim għandu jidħol fis-seħħ fl-ewwel jum tat-tieni xahar wara li tkun depożitata r-ratifika jew l-approvazzjoni tal-aħħar strument.
      Sa meta jitlestew il-proċeduri msemmija fil-paragrafi 1 u 2, dan il-Protokoll għandu jiġi applikat fuq bażi provviżorja mill-ewwel jum tat-tielet xahar wara li tkun ġiet depożitata l-aħħar ratifika għal dan il-għan.
      Artikolu 4
      Dan il-Protokoll, imfassal f’oriġinali wieħed bl-ilsien Bulgaru, Ċek, Daniż, Olandiż, Ingliż, Estonjan, Finlandiż, Franċiż, Ġermaniż, Grieg, Ungeriż, Taljan, Latvjan, Litwan, Malti, Pollakk, Portugiż, Rumen, Slovakk, Sloven, Spanjol, Żvediż, u Islandiż, bit-test f’kull wieħed minn dawn l-ilsna jkun ugwalment awtentiku, għandu jiġi depożitat mas-Segretarjat Ġenerali tal-Kunsill tal-Unjoni Ewropea, li ser jibgħat kopja ċertifikata lil kull waħda mill-Partijiet għal dan il-Ftehim.

         Съставено в Брюксел на двадесет и осми юли две хиляди и десета година.
         Hecho en Bruselas, el veintiocho de julio de dos mil diez.
         V Bruselu dne 28. července 2010.
         Udfærdiget i Bruxelles, den 28. juli 2010.
         Geschehen zu Brüssel am 28. Juli 2010.
         Brüsselis, kahe tuhande kümnenda aasta juulikuu kahekümne kaheksandal päeval
         'Εγινε στις Βρυξέλλες, στις 28 Iουλίου 2010.
         Done at Brussels, on the twenty-eighth day of July in the year two thousand and ten.
         Fait à Bruxelles, le vingt-huit juillet deux mil dix.
         Fatto a Bruxelles, addì ventotto luglio duemiladieci.
         Briselē, 2010. gada 28. jūlijā
         Priimta Briuselyje, 2010 m. liepos 28 d.
         Kelt Brüsszelben, a kétezer-tizedik év július havának huszonnyolcadik napján.
         Magħmul fi Brussell, it-28 ta’ Lulju 2010.
         Gedaan te Brussel, 28 juli 2010.
         Sporządzono w Brukseli dnia 28 lipca 2010 r.
         Feito em Bruxelas, em vinte e oito de Julho de dois mil e dez.
         Întocmit la Bruxelles, 28 iulie 2010.
         V Bruseli dvadsiateho ôsmeho júla dvetisícdesať.
         V Bruslju, 28. julija 2010.
         Tehty Brysselissä, kahdentenakymmenentenäkahdeksantena päivänä, heinäkuuta vuonna kaksituhattakymmenen.
         Som skedde i Bryssel den tjugoåttonde juli tjugohundratio.
         Gert i Brussel, 28. juli 2010.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sajungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir Ísland

         ANNESS

            DISPOŻIZZJONIJIET SPEĊJALI MSEMMIJA FL-ARTIKOLU 1 TAL-PROTOKOLL

         L-Unjoni għandha tiftaħ din il-kwota annwali ta’ tariffa bla dazju għall-prodotti li joriġinaw mill-Islanda, b’żieda mal-kwoti ta’ tariffa eżistenti:

                     Kodiċi NM

                     Deskrizzjoni tal-prodotti

                     Volum tal-kwota tat-tariffa annwali (1.5-30.4) f’piż nett, sakemm mhux speċifikat b’mod ieħor

                     0303 51 00

                     Aringi mill-ispeċi tal-Clupea harengus u Clupea pallasii, iffriżati, esklużi l-fwied u l-bajd tal-ħut, (1)

                     950 tunnellata

                     0306 19 30

                     Awwisti Norveġiżi ffriżati (Nephrops norvegicus)

                     520 tunnellata

                     0304 19 35

                     Flettijiet ta’ skorfon (Sebastes spp.), friski jew imkessħin

                     750 tunnellata

            (1)  Il-benefiċċju tal-kwoti tat-tariffa ma għandux jingħata għal oġġetti dikjarati għar-rilaxx għaċ-ċirkolazzjoni ħielsa matul il-perjodu mill-15 ta’ Frar sal-15 ta’ Ġunju.

      PROTOKOLL ADDIZZJONALI
      għall-Ftehim bejn il-Komunità Ekonomika Ewropea u r-Renju tan-Norveġja
      L-UNJONI EWROPEA
      u
      R-RENJU TAN-NORVEĠJA
      WARA LI KKUNSIDRAW il-Ftehim bejn il-Komunità Ekonomika Ewropea u r-Renju tan-Norveġja ffirmat fl-14 ta’ Mejju 1973, u l-arranġamenti eżistenti għall-kummerċ tal-ħut u l-prodotti tas-sajd bejn l-Islanda u l-Unjoni Ewropea,
      WARA LI KKUNSIDRAW il-Protokoll Addizzjonali għall-Ftehim bejn il-Komunità Ekonomika Ewropea u r-Renju tan-Norveġja wara l-adeżjoni tar-Repubblika Ċeka, ir-Repubblika tal-Estonja, ir-Repubblika ta’ Ċipru, ir-Repubblika tal-Ungerija, ir-Repubblika tal-Latvja, ir-Repubblika tal-Litwanja, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka fl-Unjoni Ewropea, u b’mod partikolari l-Artikolu 2 tiegħu,
      WARA LI KKUNSIDRAW il-Protokoll Addizzjoni mal-Ftehim bejn il-Komunità Ekonomika Ewropea u r-Renju tan-Norveġja wara l-adeżjoni tar-Repubblika tal-Bulgarija u r-Rumanija fl-Unjoni Ewropea, u b’mod partikolari l-Artikolu 2 tiegħu,
      IDDEĊIDEW LI JIFFINALIZZAW DAN IL-PROTOKOLL:
      Artikolu 1
      Il-dispożizzjonijiet speċjali applikabbli fuq importazzjonijiet fl-Unjoni Ewropea ta’ ċerti ħut u prodotti tas-sajd li joriġinaw min-Norveġja huma elenkati f’dan il-Protokoll u fl-Anness tiegħu.
      Il-kwoti annwali ta’ tariffa mingħajr dazju huma provduti fl-Anness għal dan il-Protokoll. Dawn il-kwoti ta’ tariffa għandhom ikopru l-perjodu mill-1 ta’ Mejju 2009 sat-30 ta’ April 2014. Il-livelli tal-kwoti għandhom jiġu riveduti sal-aħħar ta’ dak il-perjodu b’kunsiderazzjoni lejn l-interessi relevanti kollha.
      Artikolu 2
      Il-livelli ta’ kwota tat-tariffa li suppost infetħu għan-Norveġja mill-1 ta’ Mejju 2009 sal-implimentazzjoni ta’ dan il-Protokoll għandhom jinqasmu f’partijiet ugwali u allokati fuq bażi annwali għall-parti li jifdal għall-perjodu ta’ applikazzjoni ta’ dan il-Protokoll.
      Artikolu 3
      In-Norveġja għandha tieħu l-passi meħtieġa biex tiżgura l-kontinwazzjoni tar-regolament stabbilit b’Digriet Irjali tal-21 ta’ April 2006 li jippermetti t-tranżitu ħieles tal-ħut u l-prodotti tas-sajd li jaslu fin-Norveġja minn bastiment li jtajru l-bandiera ta’ Stat Membru tal-Unjoni Ewropea. Dan ir-regolament għandu japplika għall-perjodu msemmi fl-Artikolu 1 ladarba jiġu implimentati l-kwoti annwali tat-tariffa.
      Artikolu 4
      Ir-regoli tal-oriġini applikabbli għall-kwoti ta’ tariffa elenkati fl-Anness għal dan il-Protokoll għandhom ikunu stabbiliti fil-Protokoll 3 għall-Ftehim bejn il-Komunità Ekonomika Ewropea u r-Renju tan-Norveġja ffirmat fl-14 ta’ Mejju 1973.
      Artikolu 5
      Dan il-Protokoll għandu jiġi ratifikat jew approvat mill-Partijiet skont il-proċeduri tagħhom stess. L-istrumenti ta’ ratifika jew approvazzjoni għandhom jiġu depożitati mas-Segretarjat Ġenerali tal-Kunsill tal-Unjoni Ewropea.
      Il-Ftehim għandu jidħol fis-seħħ fl-ewwel jum tat-tieni xahar wara li tkun depożitata r-ratifika jew l-approvazzjoni tal-aħħar strument.
      Sa meta jitlestew il-proċeduri msemmija fil-paragrafi 1 u 2, dan il-Protokoll għandu jiġi applikat fuq bażi provviżorja mill-ewwel jum tat-tielet xahar wara li tkun ġiet depożitata l-aħħar ratifika għal dan il-għan.
      Artikolu 6
      Dan il-Protokoll, imfassal f’oriġinali wieħed bl-ilsien Bulgaru, Ċek, Daniż, Olandiż, Ingliż, Estonjan, Finlandiż, Franċiż, Ġermaniż, Grieg, Ungeriż, Taljan, Latvjan, Litwan, Malti, Pollakk, Portugiż, Rumen, Slovakk, Sloven, Spanjol, Żvediż, u Norveġiż, bit-test f’kull wieħed minn dawn l-ilsna jkun ugwalment awtentiku, għandu jiġi depożitat mas-Segretarjat Ġenerali tal-Kunsill tal-Unjoni Ewropea, li ser jibgħat kopja ċertifikata lil kull wieħed mill-Partijiet.

         Съставено в Брюксел на двадесет и осми юли две хиляди и десета година.
         Hecho en Bruselas, el veintiocho de julio de dos mil diez.
         V Bruselu dne 28. července 2010.
         Udfærdiget i Bruxelles, den 28. juli 2010.
         Geschehen zu Brüssel am 28. Juli 2010.
         Brüsselis kahe tuhande kümnenda aasta juulikuu kahekümne kaheksandal päeval
         Έγινε στις Βρυξέλλες, στις 28 Iουλίου 2010.
         Done at Brussels, on the twenty-eighth day of July in the year two thousand and ten.
         Fait à Bruxelles, le vingt-huit juillet deux mil dix.
         Fatto a Bruxelles, addì ventotto luglio duemiladieci.
         Briselē, 2010. gada 28. jūlijā
         Priimta Briuselyje, 2010 m. liepos 28 d.
         Kelt Brüsszelben, a kétezer-tizedik év július havának huszonnyolcadik napján.
         Magħmul fi Brussell, it-28 ta’ Lulju 2010.
         Gedaan te Brussel, 28 juli 2010.
         Sporządzono w Brukseli dnia 28 lipca 2010 r.
         Feito em Bruxelas, em vinte e oito de Julho de dois mil e dez.
         Întocmit la Bruxelles, 28 iulie 2010.
         V Bruseli dvadsiateho ôsmeho júla dvetisícdesať
         V Bruslju, 28. julija 2010
         Tehty Brysselissä kahdentenakymmenentenäkahdeksantena päivänä, heinäkuuta vuonna kaksituhattakymmenen.
         Som skedde i Bryssel den tjugoåttonde juli tjugohundratio
         Utferdiget i Brussel, 28. juli 2010

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sajungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            For Kongeriket Norge

         ANNESS

            DISPOŻIZZJONIJIET SPEĊJALI MSEMMIJA FL-ARTIKOLU 1 TAL-PROTOKOLL

         B’żieda mal-kwoti ta’ tariffa mingħajr dazju eżistenti, l-Unjoni Ewropea għandha tiftaħ il-kwoti ta’ tariffa mingħajr dazju annwali segwenti għall-prodotti li joriġinaw min-Norveġja:

                     Kodiċi NM

                     Deskrizzjoni tal-prodotti

                     Volum tal-kwota tat-tariffa annwali (1.5-30.4) f’piż nett sakemm mhux speċifikat b’mod ieħor

                     0303 29 00

                     Salmonidae iffriżat ieħor

                     2 000  tunnellata

                     0303 51 00

                     Aringi mill-ispeċi tal-Clupea harengus u Clupea pallasii, iffriżati, esklużi l-fwied u l-bajd tal-ħut, (1)

                     45 800  tunnellata

                     0303 74 30

                     Kavalli tal-ispeċi ta’ Scomber scombrus u Scomber japonicus, friżati, sħaħ, esklużi l-fwied u l-bajd tal-ħut (2)

                     39 800  tunnellata

                     0303 79 98

                     Ħut ieħor, friżat, ħlief fwied u bajd tal-ħut

                     2 200  tunnellata

                     ex 0304 29 75
                     0304 99 23

                     Flettijiet iffriżati ta’ aringi mill-ispeċi tal-Clupea harengus u Clupea pallasii

                     Fetet iffriżati ta’ aringi mill-ispeċi tal-Clupea harengus u Clupea pallasii (friefet) (3)

                     67 600  tunnellata

                     ex 1605 20 10
                     ex 1605 20 91
                     ex 1605 20 99

                     Gambli u gambli kbar, imqaxxrin u ffriżati, preparati jew priżervati

                     7 000  tunnellata

                     ex 1604 12 91
                     ex 1604 12 99

                     Aringi, mwħawra u/jew ippreservati fil-ħall, fis-salmura (4)

                     3 000  tunnellata piż net xott

            (1)  Il-benefiċċju tal-kwoti tat-tariffa ma għandux jingħata għal oġġetti dikjarati għar-rilaxx għaċ-ċirkolazzjoni ħielsa matul il-perjodu mill-15 ta’ Frar sal-15 ta’ Ġunju.

            (2)  Il-benefiċċju tal-kwoti tat-tariffa ma għandux jingħata għal oġġetti dikjarati għar-rilaxx għaċ-ċirkolazzjoni ħielsa matul il-perjodu mill-15 ta’ Frar sal-15 ta’ Ġunju.

            (3)  Il-benefiċċju tal-kwoti tat-tariffa ma’ għandux jingħata għal oġġetti tan-NM kodiċi 0304 99 23 dikjarati għar-rilaxx għaċ-ċirkolazzjoni ħielsa matul il-perjodu mill-15 ta’ Frar sal-15 ta’ Ġunju.

            (4)  Din il-kwota ta’ tariffa għandha tiżdied għal 4 000 tunnellata piż nett xott, fil-perjodu ta’ bejn l-1 ta’ Mejju 2010 u t-30 ta’ April 2011, għal 5 000 tunnellata piż nett xott, fil-perjodu ta’ bejn l-1 ta’ Mejju 2011 u t-30 ta’ April 2012 u 6 000 tunnellata piż nett xott, fil-perjodu ta’ bejn l-1 ta’ Mejju u t-30 ta’ April għal kull perjodu ta’ 12-il xahar sussegwenti.


title: 2012/622/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza għall-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2010#Riżoluzzjoni tal-Parlament Ewropew tal- 10 ta’ Mejju 2012 li tinkludi l-kummenti li jagħmlu parti integrali mid-Deċiżjoni dwar il-kwittanza fir-rigward tal-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/377

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza għall-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2010
   (2012/622/UE)
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ewropea għall-Mediċini għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Mediċini għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 – C7-0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 726/2004 tal-Parlament Ewropew u tal-Kunsill (3) li jistabbilixxi Aġenzija Ewropea għall-Mediċini, u b’mod partikolari l-Artikolu 68 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat Kumitat għall-Ambjent, is-Saħħa Pubblika u s-Sikurezza tal-Ikel (A7-0107/2012),

               1.

               Jipposponi d-deċiżjoni tiegħu dwar l-għoti tal-kwittanza lid-Direttur Eżekuttiv tal-Aġenzija Ewropea għall-Mediċini dwar l-implimentazzjoni tal-baġit tal-Aġenzija għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea għall-Mediċini, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2002, p. 27.

      (2)  ĠU L 248, 16.9.2002, p. 1.

      (3)  ĠU L 136, 30.4.2004, p. 1.

      (4)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tal-10 ta’ Mejju 2012
      li tinkludi l-kummenti li jagħmlu parti integrali mid-Deċiżjoni dwar il-kwittanza fir-rigward tal-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2010
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija Ewropea għall-Mediċini għas-sena finanzjarja 2010,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Mediċini għas-sena finanzjarja 2010, flimkien mat-tweġibiet tal-Aġenzija (1),

                  —

                  wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 – C7-0051/2012),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament (KE) Nru 726/2004 tal-Parlament Ewropew u tal-Kunsill (3) li jistabbilixxi Aġenzija Ewropea għall-Mediċini, u b’mod partikolari l-Artikolu 68 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat Kumitat għall-Ambjent, is-Saħħa Pubblika u s-Sikurezza tal-Ikel (A7-0107/2012),

                  A.

                  billi fir-rapport tagħha dwar il-kontijiet annwali tal-Aġenzija Ewropea għall-Mediċini għas-sena finanzjarja 2009, il-Qorti tal-Awdituri esprimiet riżervi fl-opinjoni tagħha dwar il-legalità u r-regolarità tat-tranżazzjonijiet sottostanti,

                  B.

                  billi fid-Deċiżjoni tiegħu tal-10 ta’ Mejju 2011, il-Parlament iddeċieda li jipposponi d-deċiżjoni tiegħu dwar l-għoti ta’ kwittanza lid-Direttur Eżekuttiv tal-Aġenzija għall-implimentazzjoni tal-baġit tiegħu għall-2009 (5), iżda mbagħad ta kwittanza fid-Deċiżjoni tiegħu tal-25 ta’ Ottubru 2011 (6),

                  C.

                  billi fil-25 ta’ Ottubru 2011 il-Parlament ta l-kwittanza lid-Direttur Eżekuttiv tal-Aġenzija għall-implimentazzjoni tal-baġit tal-Aġenzija għas-sena finanzjarja 2009, u fir-riżoluzzjoni tiegħu li takkumpanja d-deċiżjoni dwar il-kwittanza, fost affarijiet oħra:

                              —

                              issottolinja li l-awtorità ta’ kwittanza għandha tkompli tissorvelja sew matul il-proċeduri ta’ kwittanza li jmiss il-livell ta’ implimentazzjoni tal-miżuri li ttieħdu biex jindirizzaw in-nuqqasijiet serji tal-Aġenzija żvelati mir-rapporti mill-Qorti tal-Awdituri kif ukoll mis-Servizz tal-Awditjar Intern (IAS),

                              —

                              stieden lill-Aġenzija tinforma lill-awtorità ta’ kwittanza dwar l-azzjoni meħuda rigward kwistjonijiet relatati mal-konformità effikaċi mal-Kodiċi ta’ Kondotta tagħha rigward il-ġestjoni tal-kunflitti ta’ interess,

                              —

                              insista, iżda wissa wkoll lill-Aġenzija, li l-azzjonijiet kollha msemmija fir-rapporti ta’ awditjar rispettivi, inkluż dak għas-sena 2010, għandhom ikunu implimentati bis-sħiħ qabel il-bidu tal-proċedura ta’ kwittanza li jmiss,

                  D.

                  billi l-Qorti tal-Awdituri stqarret li kisbet assigurazzjonijiet raġonevoli li l-kontijiet annwali għas-sena finanzjarja 2010 huma affidabbli, u li t-tranżazzjonijiet sottostanti huma legali u regolari,

                  E.

                  billi l-baġit tal-Aġenzija għall-2010 kien ta’ EUR 208 400 000, li jfisser żieda ta’ 7,20 % fuq is-sena finanzjarja 2009;

                  F.

                  billi l-kontribuzzjoni inizjali tal-Unjoni lill-Baġit tal-Aġenzija għall-2010 kienet ta’ EUR 28 279 600 meta mqabbla mas-somma ta’ EUR 36 390 000 fl-2009 (7), u billi l-kontribuzzjoni globali tal-Unjoni lill-Baġit tal-Aġenzija għall-2010 kienet ta’ EUR 36 600 100,

         Is-segwitu tal-kwittanza tal-2009

                  1.

                  Jistenna li l-Aġenzija tinforma lill-awtorità ta’ kwittanza dwar ir-riżultati tal-azzjoni meħuda rigward dawn il-kwistjonijiet li ġejjin:

                              —

                              il-proċess tal-adozzjoni mill-Bord Amministrattiv tal-pjan ta’ azzjoni b’miżuri speċifiċi u kalendarju għall-implimentazzjoni biex jinstab rimedju għan-nuqqasijiet fil-proċeduri ta’ akkwist,

                              —

                              il-verifikazzjoni dettaljata tal-użu effikaċi tal-proċeduri eżistenti rigward l-identifikazzjoni u l-ġestjoni tal-kunflitti ta’ interess għall-persunal u l-esperti tagħha;

                        jistieden lill-Qorti tal-Awdituri tagħti assigurazzjoni raġonevoli li l-Aġenzija indirizzat b’mod effikaċi n-nuqqasijiet tagħha relatati mal-proċeduri ta’ akkwist, u jistieden lill-IAS jiżgura lill-awtorità ta’ kwittanza dwar l-użu effikaċi tal-proċeduri eżistenti dwar il-ġestjoni tal-kunflitti ta’ interess għall-persunal u l-esperti tal-Aġenzija;

                  2.

                  Jistieden lill-Aġenzija u lill-IAS jivverifikaw minnufih jekk l-azzjonijiet kollha msemmija fir-rapporti ta’ awditjar, inkluż dak għall-2010, kinux implimentati bis-sħiħ u jinformaw l-awtorità tal-kwittanza b’dan;

                  3.

                  Jinnota li skont l-Aġenzija fil-15 ta’ Diċembru 2011 il-Bord Amministrattiv approva l-proposta li l-Aġenzija tippreżenta, matul il-Bord Amministrattiv ta’ Ġunju 2012, il-miżuri implimentattivi dettaljati relatati ma’:

                              —

                              l-istabbiliment tal-istruttura l-ġdida u l-qasam ta’ kompetenza l-ġdid tal-Kumitat Konsultattiv dwar l-Akkwisti u l-Kuntratti,

                              —

                              l-implimentazzjoni ta’ pjan ta’ akkwist pubbliku multiannwali,

                              —

                              l-istabbiliment tar-responsabbiltajiet tal-preċedenti;

                        jinsisti li l-Bord Amministrattiv tal-Aġenzija jibgħat il-Pjan ta’ Azzjoni lill-awtorità tal-kwittanza sa mhux aktar tard mit-30 ta’ Ġunju 2012;

         Il-ġestjoni baġitarja u finanzjarja

                  4.

                  Ifakkar li l-kontribuzzjoni inizjali tal-Unjoni lill-Aġenzija għall-2010 ammontat għal EUR 26 335 100; josserva madankollu li EUR 10 265 000, li ġejjin mill-irkupru tal-bilanċ pożittiv, żdiedu magħhom, ħaġa li fissret li, konsegwentement, il-kontribuzzjoni totali tal-Unjoni laħqet l-ammont ta’ EUR 36 600 100 għall-2010;

                  5.

                  Jissottolinja li l-baġit ġenerali tal-Unjoni Ewropea għas-sena finanzjarja 2010, kif adottat definitivament, jippreżenta żewġ cifri differenti bħala l-kontribuzzjoni inizjali tal-Unjoni lill-baġit tal-Aġenzija, jiġifieri EUR 28 279 600 u EUR 26 335 100; għalhekk iħeġġeġ lill-Kummissjoni tinforma lill-awtorità ta’ kwittanza dwar is-sussidju preċiż allokat lill-Aġenzija;

                  6.

                  Jirrikonoxxi li l-baġit tal-Aġenzija huwa ffinanzjat kemm mill-baġit tal-Unjoni kif ukoll mit-tariffi mħallsa mill-industrija farmaċewtika meta tapplika jew iżżomm awtorizzazzjoni tal-Unjoni għat-tqegħid fis-suq; jistabbilixxi mir-Rapport Annwali tal-Attività li, fl-2010, 73 % tad-dħul tal-Aġenzija huwa stmat li ġej mid-dħul tat-tariffi u li, b’mod parallel maż-żieda tad-dħul ibbażat fuq it-tariffi, il-persentaġġ tad-dħul relattiv mill-kontribuzzjoni tal-Unjoni naqas minn 23 % fl-2006 għal 14 % fl-2010;

                  7.

                  Jistabbilixxi mir-Rapport Annwali tal-Attività li 17-il eċċezzjoni ddaħħlu fir-reġistru tal-eċċezzjonijiet fl-2010;

                  8.

                  Jinnota dgħufijiet fis-sistema tal-Aġenzija għall-validazzjoni tal-klejms tal-kredituri fir-rigward tal-kuntratturi tal-IT; jieħu nota tad-dikjarazzjoni tal-Aġenzija li d-dgħufijiet nnutati mill-Qorti tal-Awdituri kienu relatati ma’ żball uman u kkoreġuti, li hija saħħet il-kontroll ex ante operattiv u finanzjarju tal-fatturi u li ma ġiet identifikata l-ebda dgħufija oħra; jistieden lill-Qorti tal-Awdituri tivverifika u tinforma l-Parlament dwar din il-kwistjoni;

         Riporti ta’ approprjazzjonijiet u kanċellazzjonijiet

                  9.

                  Jirrikonoxxi mir-Rapport tal-Aġenzija dwar il-ġestjoni baġitarja u finanzjarja li r-riport totali awtomatiku għas-sena finanzjarja 2011 kien ta’ EUR 4 165 504 944, jew 20,90 % tal-approprjazzjonijiet għall-impenji u li kien rikjest riport wieħed mhux awtomatiku għas-sena finanzjarja 2011 li ammonta għal EUR 3 500 000, jew 1,68 % tal-approprjazzjoni finali;

                  10.

                  Jinsab imħasseb li l-Qorti tal-Awdituri rrappurtat għal darb’oħra riport għoli ta’ EUR 17 600 000 fit-Titolu II (Nefqa Amministrattiva); jenfasizza li din is-sitwazzjoni tindika dewmien fl-implimentazzjoni tal-attivitajiet iffinanzjati mit-Titolu II tal-baġit tal-Aġenzija u li l-Aġenzija mhijiex konformi mal-prinċipju baġitarju tal-annwalità;

                  11.

                  Jinnota bi tħassib il-kumment addizzjonali mill-Qorti tal-Awdituri li 36 % biss tal-approprjazzjonijiet riportati għall-2011 jikkorrispondu għal infiq akkumulat tal-2010 filwaqt li 64 % li fadal tal-ammonti riportati ma rrilatawx mas-sena finanzjarja 2010;

                  12.

                  Jirrimarka li l-Qorti tal-Awdituri diġà rrapportat livell għoli ta’ riporti fis-snin finanzjarji preċedenti; jinnota, b’mod partikolari li fil-baġit tal-2009 il-Qorti tal-Awdituri rrapportat riport ta’ EUR 19 500 000 (38 % tal-impenji tal-Aġenzija) u fl-2008 dan kien EUR 36 000 000 (19,7 % tal-baġit tal-2008);

                  13.

                  Jistabbilixxi mir-Rapport tal-Aġenzija dwar il-ġestjoni baġitarja u finanzjarja li, fl-2010, approprjazzjonijiet totali ta’ EUR 9 074 296,49 ġew ikkanċellati meta mqabbla ma’ EUR 7 693 276,58 fl-2009; jinnota r-risposta tal-Aġenzija li l-livell ta’ approprjazzjonijiet ta’ nfiq ikkanċellati huwa r-riżultat ta’ monitoraġġ strett tal-introjtu u l-aġġustamenti attwali għall-infiq; iħeġġeġ lill-Aġenzija tieħu azzjoni minnufih biex tnaqqas il-livell ta’ approprjazzjonijiet ikkanċellati u tadotta Pjan ta’ Azzjoni b’miżuri konkreti — inklużi miżuri ntiżi sabiex ikun hemm stima aktar rigoruża tad-dħul ibbażat fuq it-tariffi u l-perjodu ta’ meta jiġi rċevut — u skadenzi biex tindirizza din il-problema persistenti sat-30 ta’ Ġunju 2012;

         Proċeduri ta’ Akkwist u Trasferimenti

                  14.

                  Jaċċerta mir-Rapport Annwali tal-Attività li, b’żieda mal-165 kuntratt speċifiku konklużi minn kuntratti qafas, 70 kuntratt ta’ akkwist ġdid li jeċċedu EUR 25 000 fil-valur ġew konklużi mill-Aġenzija matul l-2010;

                  15.

                  Jinnota mir-Rapport tal-Aġenzija dwar il-ġestjoni baġitarja u finanzjarja li, matul l-2010, 13-il trasferiment ta’ ammont totali ta’ EUR 13 714 500 (15,29 % tal-approprjazzjonijiet finali) ġew approvati; jinnota wkoll li l-Aġenzija diġà adottat 10 trasferimenti ta’ ammont totali ta’ EUR 9 609 000 fl-2009; jistieden lill-Aġenzija tadotta Pjan ta’ Azzjoni b’miżuri u skadenzi konkreti biex issolvi din il-problema persistenti;

         Sistema ta’ remunerazzjoni għas-servizzi

                  16.

                  Iħeġġeġ lill-Aġenzija tintroduċi sistema ta’ remunerazzjoni għas-servizzi mogħtija minn awtoritajiet nazzjonali tal-Istati Membri abbażi tal-ispejjeż reali tal-Istati Membri; jistieden lill-Aġenzija tinforma minnufih lill-awtorità ta’ kwittanza meta titwaqqaf din is-sistema; f’dan ir-rigward jinnota li sistema ġdida ta’ ħlasijiet diġà ġiet ippreżentata lill-Bord Amministrattiv fil-laqgħa tiegħu tal-10 ta’ Diċembru 2009 iżda, fl-aħħar, irrifjuta l-proposta;

                  17.

                  Jappoġġa l-isforzi kollha fil-livell eżekuttiv u ammistrattiv tal-Aġenzija biex tirriforma s-sistema ta’ ħlasijiet għas-servizzi pprovduti mill-awtoritajiet tal-Istati Membri li għandha tkun espressament ibbażata fuq spejjeż reali; iħeġġeġ lill-Bord Maniġerjali jimxi ’l quddiem fir-rigward ta’ din il-kwistjoni;

                  18.

                  Jinnota li billi rrifjuta sistema ġdida ta’ ħlasijiet, il-Bord Amministrattiv jaċċetta u jieħu responsabilità diretta għal riskji importanti ħafna, bħal pereżempju n-nuqqas ta’ konformità ma’ rekwiżiti leġiżlattivi, l-impatt finanzjarju potenzjali tas-sistema ta’ remunerazzjoni attwali, u r-reputazzjoni; għalhekk mhuwiex lest jaċċetta din l-atitudni dubjuża mill-Bord Amministrattiv u jistieden l-Aġenzija tadotta Pjan ta’ Azzjoni dwar din il-kwistjoni u tinforma l-awtorità tal-kwittanza sat-30 Ġunju 2012;

         Ġestjoni tar-riżorsi umani

                  19.

                  Iħeġġeġ lill-Aġenzija ssaħħaħ il-proċess ta’ reklutaġġ tagħha u tiżgura li d-dokumentazzjoni tagħha hija amministrata sew; jistieden partikolarment lill-Aġenzija ttejjeb id-dokumentazzjoni tal-fajls ta’ reklutaġġ għall-aġenti kuntrattwali u lill-Awtorità tal-Ħatra tadotta l-listi ta’ riżerva proposti mill-kumitati tal-għażla;

                  20.

                  Jirrikonoxxi wkoll mill-Qorti tal-Awdituri li l-Aġenzija ma għamlitx biżżejjed distinzjoni bejn ir-reklutaġġi ta’ persunal tal-aġenzija tal-impjiegi u dawk tal-persunal fuq kuntratt; għalhekk jistieden lill-Aġenzija tuża persunal tal-aġenzija tal-impjiegi biex tkopri biss ħtiġijiet fuq terminu ta’ żmien qasir u tagħti aċċess trasparenti lil pożizzjonijiet ta’ persunal fuq kuntratt;

         Ġestjoni tal-kunflitti ta’ interess;

                  21.

                  Iħeġġeġ lill-Aġenzija tipprovdi koordinazzjoni ċentrali għall-iżvilupp ta’ metodoloġija ta’ valutazzjoni tal-esperti komuni applikabbli għall-awtoritajiet nazzjonali kompetenti kollha u għall-monitoraġġ tagħha; jinnota li, wara li l-Memorandum ta’ Qbil (MtQ) bejn l-Aġenzija u kull awtorità nazzjonali kompetenti dwar il-monitoraġġ tal-livell xjentifiku tal-esperti sar effettiv fl-4 ta’ Lulju 2011, l-Aġenzija għad għandha r-responsabilità li tiżviluppa u tikkoordina valutazzjoni tal-esperti komuni u metodoloġija tal-esperti;

                  22.

                  Jenfasizza li l-Aġenzija trid tiffinalizza l-iffirmar ta’ MtQ dwar l-indipendenza ta’ evalwazzjoni xjentifika, temenda proċeduri interni b’mod korrispondenti, u taġġorna d-database tal-esperti; jieħu nota tar-risposta tal-Aġenzija li l-MtQ fuq l-indipendenza ta’ evalwazzjoni xjentifika ġiet iffirmata f’Ottubru 2011 u li d-databases tal-esperti ġiet aġġornata sabiex tippermetti li jittellgħu d-dikjarazzjonijiet ta’ interess elettroniċi direttament fid-databases. jitlob lill-Aġenzija tinforma lill-awtorità tal-kwittanza dwar l-istatus tal-implimentazzjoni ta’ dawn il-miżuri sat-30 ta’ Ġunju 2012; jistieden ukoll lill-IAS jinforma lill-awtorità tal-kwittanza meta dawn ir-rakkomandazzjonijiet importanti ħafna jiġu implimentati b’mod effikaċi mill-Aġenzija;

                  23.

                  Jitlob lill-Aġenzija tinforma lill-awtorità ta’ kwittanza dwar il-mod kif tiżgura li l-proċeduri dwar l-involviment tal-esperti huma applikati bis-sħiħ sakemm il-MtQs dwar l-indipendenza tal-evalwazzjoni xjentifika ikunu ġew iffirmati mill-awtoritajiet nazzjonali kompetenti kollha;

                  24.

                  Jistieden lill-Aġenzija tirrapporta dwar l-involviment tagħha fl-organizzazzjoni ta’ konferenzi minn organizzazzjonijiet privati bħall-Organisation for Professionals in Regulatory Affairs (TOPRA);

                  25.

                  Josserva li l-Aġenzija indikat l-adozzjoni fl-1 ta’ Frar 2012 tad-“Decision on rules relating to Articles 11a and 13 of the Staff Regulations concerning the handling of declared interests of employees of the European Medicines Agency” mill-Bord Amministrattiv u tad-“Decision on rules concerning the handling of declared interests of national experts on secondment, visiting experts, trainees and interims of the European Medicines Agency” mid-Direttur Eżekuttiv; jitlob lill-Aġenzija tinforma lill-awtorità tal-kwittanza bil-miżuri konkreti li ttieħdu sabiex jiġu implimentati dawn id-deċiżjonijiet sat-30 ta’ Ġunju 2012 sabiex il-Parlament ikun jista’ jevalwa l-indirizzar konkret tal-kunflitti ta’ interess potenzjali għall-kategoriji kollha elenkati fiż-żewġ deċiżjonijiet, kif ukoll il-membri tal-Bord Amministrattiv;

                  26.

                  Jinnota bi tħassib li anke fiċ-ċirkwiti finanzjarji hemm potenzjal ta’ kunflitti ta’ interessi fl-iproċessar tal-ħlasijiet minħabba segregazzjoni mhux biżżejjed ta’ dmirijiet; għalhekk iħeġġeġ lill-Aġenzija tikkunsidra kif xieraq dan ir-riskju importanti ħafna u tieħu azzjoni minnufih biex tindirizza dan in-nuqqas;

                  27.

                  Jinnota li d-Direttur Eżekuttiv preċedenti tal-Aġenzija kiteb lill-Aġenzija fit-28 ta’ Diċembru 2010 fejn iddeskriva fil-qosor l-attivitajiet li kien biħsiebu jwettaq sa tmiem il-perjodu tal-mandat tiegħu; iqis li l-ewwel deċiżjoni tal-11 ta’ Jannar 2011 li ttieħdet mill-President tal-Bord Amministrattiv tal-Aġenzija biex jawtorizza l-attivitajiet l-ġodda tad-Direttur Eżekuttiv preċedenti, tmur kontra r-regoli tal-Unjoni relatati mal-kunflitt tal-interess, b’mod partikolari rigward it-Titolu II, Artikolu 16 tar-Regolamenti tal-Persunal tal-Uffiċjali tal-Unjoni Ewropea; ifakkar li skont it-Titolu II, Artikolu 11 u t-Titolu IV, Artikolu 91 tal-Kundizzjonijiet tal-Impjieg ta’ Aġenti Oħra tal-Komunitajiet Ewropej, din id-dispożizzjoni tapplika b’analoġija għall-aġenti temporanji u għall-aġenti kuntrattwali; iqis li, il-fatt li l-Bord Amministrattiv adotta limitazzjonijiet dwar l-atttivitajiet futuri tad-Direttur Eżekuttiv preċedenti fis-17 ta’ Marzu 2011 — biss wara protesta qawwija min-naħa tal-pubbliku — huwa prova ċara li l-Aġenzija fil-bidu ma applikatx ir-Regolamenti tal-Persunal kif suppost, li terġa’ u tgħid, iqajjem dubji serji dwar l-applikazzjoni ġenerali tar-regoli min-naħa tagħha. jitlob lid-Direttur Eżekuttiv tal-EMA jippreżenta rapport dettaljat tal-Implimentazzjoni tal-Artikolu 16 tar-Regolamenti tal-Persunal fi ħdan l-Aġenzija;

                  28.

                  Jinsab serjament imħasseb dwar in-nuqqas tal-Aġenzija u tal-Bord Amministrattiv tagħhha li jindirizzaw b’mod effikaċi din il-kwistjoni tal-kunflitt ta’ interessi; jieħu nota li, f’April 2012, l-Aġenzija adottat politika riveduta dwar l-ittrattar tal-kunflitti ta’ interessi tal-membri u l-esperti tal-Kumitat Xjentifiku, kif ukoll proċedura għall-ksur tal-fiduċja għall-membri u l-esperti tal-Kumitat; jinsisti li l-implimentazzjoni u r-riżultati konkreti huma l-uniċi elementi li huma prova tal-effiċjenza tal-politika u l-proċedura l-ġodda; jemmen li, waqt l-2012, l-Aġenzija għandha tivverifika d-dikjarazzjonijiet kollha tal-interessi tal-esperti u l-membri tal-Kumitat Xjentifiku; jistieden għalhekk lill-Aġenzija tipprovdi data - biċ-ċifri u l-ismijiet inklużi - bħala segwitu għall-inforzar ta’ din il-proċedura; jistieden ukoll lill-Aġenzija biex, sal-aħħar ta’ Awwissu 2012, tkun ivverifikat tal-anqas 75 % tad-dikjarazzjonijiet tal-interessi tal-esperti u tal-anqas 75 % tad-dikjarazzjonijiet tal-interessi tal-membri tal-Kumitat Xjentifiku u tipprovdi lill-awtorità tal-kwittanza bir-riżultati tal-verifika u bi Pjan t’Azzjoni li jinkludi kalendarju għall-bqija tal-proċess ta’ verifika għad-dikjarazzjonijiet tal-interessi;

                  29.

                  Ifakkar li, wara r-reklutaġġ tad-Direttur Eżekuttiv preċedenti tal-Aġenzija minn uffiċċju ta’ konsulenza li jagħti pariri, fost oħrajn, lill-kumpaniji farmaċewtiċi kważi immedjatament wara li telaq mill-Aġenzija, l-awtorità tal-kwittanza qajmet dubji dwar l-indipendenza reali tal-Aġenzija u l-mod ta’ kif il-Bord Amministrattiv implimenta l-Artikolu 16 tar-Regolamenti tal-Personal; jinsab imħasseb ukoll dwar l-allegazzjonijiet li d-Direttur Eżekuttiv preċedenti tal-Aġenzija stabbilixxa kumpanija ta’ konsulenza tiegħu stess waqt li kien għadu fil-kariga; jitlob lill-Aġenzija tipprovdi lill-awtorità tal-kwittanza b’aktar informazzjoni dwar din il-kwistjoni sat-30 ta’ Ġunju 2012;

                  30.

                  Iħeġġeġ lill-Qorti tal-Awdituri tiffinalizza u tippreżenta l-awditjar attwali tagħha tal-kunflitt ta’ interessi fl-Aġenzija;

                  31.

                  Jiddispjaċih mill-fatt li ħafna mill-esperti naqsu milli jippubblikaw id-dikjarazzjonijiet tal-interessi tagħhom u li l-paragun tad-dikjarazzjonijiet tal-interessi ppubblikati mill-aġenziji nazzjonali rilevanti u mill-Aġenzija juru differenzi sinifikanti f’ċerti każijiet; barra minn hekk jiddeplora l-fatt li tal-anqas membru wieħed tal-Bord Amministrattiv tal-Aġenzija, u wkoll membru sostitut tal-Kumitat għall-Prodotti Mediċinali għall-Użu mill-Bniedem, naqas milli jiddikjara r-responsabbilitajiet maniġerjali riċenti tiegħu f’kumpanija farmaċewtika;

                  32.

                  Jilqa’ l-inizjattiva tal-Aġenzija li tippubblika d-dikjarazzjonijiet ta’ interessi tal-membri tal-persunal tagħha li għandhom pożizzjonijiet maniġerjali u tal-esperti involuti fil-valutazzjoni tal-prodotti mediċinali fil-websajt tagħha; jinnota b’interess li l-lista ta’ esperti wkoll tindika l-livell ta’ riskju tagħhom f’termini ta’ kunflitt ta’ interess; jemmen li tal-anqas il-postijiet tax-xogħol preċedenti – sfond professjonali – għandhom ukoll ikunu ppubblikati flimkien mad-dikjarazzjonijiet ta’ interessi sabiex jiġu vverifikati d-dikjarazzjonijiet ta’ interessi u jiġu identifikati kunflitti eventwali; jistieden għalhekk lill-Aġenzija tipprovdi lill-Parlament informazzjoni dwar l-istatus tal-implimentazzjoni ta’ dawn il-miżuri sat-30 ta’ Ġunju 2012;

                  33.

                  Iħeġġeġ lill-Aġenzija twettaq kontrolli fuq id-dikjarazzjonijiet tal-interessi li tressqulha u kontroll dettaljat għal għarrieda, b’mod partikolari fl-implimentazzjoni ta’ sistema li biha d-dikjarazzjonijiet huma kontrollati kontra informazzjoni f’idejn l-industrija u l-aġenziji nazzjonali rilevanti;

                  34.

                  Huwa madankollu mħasseb dwar l-approċċ tal-Aġenzija fir-rigward tal-iskrutinju tad-dikjarazzjonijiet ta’ interessi li hija primarjament ibbażata fuq fiduċja pjuttost milli fuq verifika; huwa mħasseb, b’mod partikolari, dwar il-fatt li l-paragun tad-dikjarazzjonijiet ta’ interessi tal-esperti ppubblikati mill-aġenziji nazzjonali rilevanti u mill-Aġenzija juru differenzi sinifikanti f’ċerti każijiet; jitlob għalhekk l-Aġenzija tistabbilixxi mekkaniżmu ġenwin li jippermetti skrutinju xieraq tad-dikjarazzjonijiet ta’ interessi riċevuti mill-Aġenzija u tinforma l-awtorità tal-kwittanza dwar din il-kwistjoni sat-30 ta’ Ġunju 2012;

                  35.

                  Iħeġġeġ lill-Aġenzija tapplika l-politika tagħha fil-qasam tal-kunflitt ta’ interessi għall-Bord Amministrattiv tagħha;

                  36.

                  Josserva li l-Aġenzija kienet is-suġġett ta’ awditjar mill-Qorti tal-Awdituri fil-qafas tar-Rapport Speċjali dwar il-ġestjoni ta’ kunflitti ta’ interessi fl-aġenziji tal-Unjoni; josserva li skont il-Qorti tal-Awdituri r-Rapport Speċjali msemmi aktar 'il fuq se jkun ippubblikat sal-aħħar ta’ Ġunju 2012; huwa tal-opinjoni li, fid-dawl tal-volum ta’ kritiki li qiegħdu inkwistjoni l-kwistjonijiet tal-kunflitt ta’ interessi fl-Aġenzija, id-deċiżjoni fuq il-kwittanza għandha tiġi posposta sal-pubblikazzjoni tar-Rapport Speċjali sabiex jitqiesu l-konstatazzjonijiet tal-Qorti tal-Awdituri fuq din il-kwistjoni;

                  37.

                  Iqis li l-ġestjoni effikaċi tal-kunflitt ta’ interess hija kruċjali sabiex tinżamm il-fiduċja pubblika fix-xogħol tal-Aġenzija;

                  38.

                  Jirrikonoxxi r-rieda tal-Aġenzija li tippubblika d-Dikjarazzjonijiet tal-Interessi tal-esperti involuti fl-evalwazzjoni ta’ prodotti mediċinali; iżda jiddeplora l-fatt li ħafna esperti għad iridu jippubblikaw id-Dikjarazzjonijiet tal-Interessi tagħhom;

                  39.

                  Jieħu nota tal-fatt li l-Bord Maniġerjali adotta restrizzjonijiet fuq l-atttivitajiet professjonali sussegwenti tad-Direttur Eżekuttiv preċedenti fis-17 ta’ Marzu 2011 wara protesta min-naħa tal-pubbliku appoġġata mill-Parlament Ewropew dwar id-deċiżjoni tiegħu f’Jannar 2011 li tawtorizza l-attivitajiet l-ġodda tiegħu kompletament; ifakkar f’dan il-kuntest li delegazzjoni tal-Kumitat għall-Ambjent, is-Saħħa Pubblika u s-Sikurezza tal-Ikel żaret l-Aġenzija f’Ġunju 2011 sabiex issegwi dan il-każ u tirċievi aktar informazzjoni dwar il-proċeduri mtejba; ifakkar, barra minn hekk, li l-Kumitat kellu skambju ta’ fehmiet fl-Lulju 2011 mad-Direttur Eżekuttiv maħtur li matulu reġgħet ġiet indirizzata l-kwistjoni sabiex jiġi evitat li jkun hemm każijiet ta’ din in-natura fil-futur;

         Prestazzjoni

                  40.

                  Iqis il-valutazzjoni tal-adegwatezza u l-effikaċja tas-sistemi mwaqqfa biex jingħata appoġġ għall-għoti tal-parir xjentifiku għall-mediċini tal-bniedem fl-Aġenzija bħala għodda importanti biex titkejjel il-prestazzjoni tal-Aġenzija;

                  41.

                  Jieħu nota taż-żieda fl-għadd ta’ prodotti u servizzi (opinjonijiet, rapporti, konsulenzi xjentifiċi, ispezzjonijiet) meta mqabbel mal-2009; hu sodisfatt bl-implimentazzjoni tar-Regolament (KE) Nru 141/2000 tal-Parlament Ewropew u tal-Kunsill tas-16 ta’ Diċembru 1999 dwar il-prodotti mediċinali orfni (8) u jħeġġeġ lill-Aġenzija tkompli bl-azzjoni tagħha biex tipprovdi inċentivi għar-riċerka, l-iżvilupp u t-tqegħid fis-suq ta’ prodotti mediċinali orfni nominati;

         L-awditjar intern

                  42.

                  Jirrikonoxxi mill-Aġenzija li 11-il rakkomandazzjoni “importanti ħafna” mill-IAS għadhom iridu jiġu implimentati; jinnota li waħda minnhom ġiet irrapportata li kienet implimentata mill-Aġenzija u bħalissa tinsab taħt rieżami mill-IAS;

                  43.

                  Jinsab imħasseb li seba’ minn dawn ir-rakkomandazzjonijiet “importanti ħafna” ddewmu sa iktar minn 12-il xahar; jinnota li dawn ir-rakkomandazzjonijiet jikkonċernaw:

                              —

                              il-konformità mal-Artikolu 110 tar-Regolamenti tal-Persunal;

                              —

                              il-proċess ta’ reklutaġġ;

                              —

                              l-użu ta’ databases;

                              —

                              id-definizzjoni ta’ regoli dwar ir-reġistrazzjoni għall-prodotti;

                              —

                              il-linji gwida dwar il-ġestjoni tal-kunflitti ta’ interess potenzjali tal-persunal;

                              —

                              il-proċeduri dwar l-involviment tal-esperti;

                              —

                              is-segregazzjoni tad-dmirijiet fiċ-ċirkwiti finanzjarji;

                        għalhekk iħeġġeġ lill-Aġenzija tindirizza minnufih dawn in-nuqqasijiet identifikati mill-IAS u tinforma lill-awtorità ta’ kwittanza dwar il-miżuri meħuda;

                  44.

                  Jinsab imħasseb ukoll dwar il-fatt li l-Aġenzija rrifjutat żewġ rakkomandazzjonijiet “importanti ħafna” relatati ma’:

                              —

                              it-tariffi mħallsa lill-aġenziji nazzjonali;

                              —

                              it-tnaqqis tan-numru ta’ konsulenti li jaħdmu internament;

                        iħeġġeġ lill-Aġenzija tispjega minnufih lill-awtorità ta’ kwittanza r-rifjut ta’ dawn iż-żewġ rakkomandazzjonijiet;

                  45.

                  Josserva li jekk l-IAS fir-rapport ta’ segwitu tiegħu ta’ Settembru 2010 jibqa’ jinnota “valutazzjoni inadegwata tal-indipendenza tal-esperti”, id-Direttur Eżekuttiv għandu jippubblika lista tal-prodotti mediċinali awtorizzati kkonċernati kollha u jispjega kif l-Aġenzija se ttejjeb dawn il-proċeduri;

                  46.

                  Jiġbed l-attenzjoni għar-rakkomandazzjonijiet tiegħu minn rapporti preċedenti dwar il-kwittanza, kif stabbilit fl-Anness ta’ din ir-riżoluzzjoni;

                  47.

                  Jirreferi, fir-rigward ta’ kummenti oħrajn li jakkumpanjaw id-Deċiżjoni tiegħu għal kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2012 (9) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 366, 15.12.2011, p. 27.

         (2)  ĠU L 248, 16.9.2002, p. 1.

         (3)  ĠU L 136, 30.4.2004, p. 1.

         (4)  ĠU L 357, 31.12.2002, p. 72.

         (5)  ĠU L 250,27.9.2011, p. 173.

         (6)  ĠU L 313, 26.11.2011, p. 27.

         (7)  ĠU L 64, 12.3.2010, p. 445.

         (8)  ĠU L 18, 22.1.2000, p. 1.

         (9)  Testi adottati, P7_TA(2012)0164 (ara l-paġna 388 ta’ dan il-Ġurnal Uffiċjali).

      ANNESS

         RAKKOMANDAZZJONIJIET TAL-PARLAMENT EWROPEW TA’ DAWN L-AĦĦAR SNIN

                  L-Aġenzija Ewropea għall-Mediċini

                  2006

                  2007

                  2008

                  2009

                  Prestazzjoni

                  mhux applikabbli

                              —

                              Il-prinċipju ta’ ġestjoni finanzjarja tajba ma ġiex sodisfat b'mod rigoruż: il-previżjoni tal-flus tal-Aġenzija ma ġietx ippreparata sew

                              —

                              L-Aġenzija twettaq l-operazzjonijiet tagħha f'żewġ postijiet, b'hekk ikollha spejjeż addizzjonali (postijiet diretti: EUR 450 000 )

                              —

                              Riżultati tajbin talli waqqfet sistema ta’ baġit sofistikata bbażata fuq l-attivitajiet u l-monitoraġġ tas-sodisfazzjon tal-utenti

                              —

                              Jistieden lill-Aġenzija terġa' tivvaluta l-politika tagħha ta’ senserija fid-dawl tar-riskji finanzjarji mġarrba matul is-sena

                              —

                              L-Aġenzija twettaq l-operazzjonijiet tagħha f'żewġ postijiet, b'hekk ikollha spejjeż addizzjonali

                              —

                              Huwa inaċċettabbli li l-Aġenzija ma tapplikax ir-regoli rilevanti għall-ġestjoni tal-kunflitti ta’ interess b'mod effikaċi

                              —

                              tnax-il rakkomandazzjoni importanti ħafna u waħda kritika minn diversi Rapporti ta’ Awditjar Annwali preċedenti tal-IAS għadhom ma kinux implimentati fl-2009
                              Huwa inaċċettabbli li l-Aġenzija mhijiex tikkonforma mal-Kodiċi ta’ Kondotta, iħeġġeġ lill-Aġenzija tiddokumenta u tivvaluta l-kontrolli tagħha u tippreżenta d-deċiżjonijiet ta’ allokazzjoni rilevanti li għandhom ikunu disponibbli fuq il-websjat

                              —

                              Iħeġġeġ lill-Aġenzija tinforma lill-awtorità ta’ kwittanza dwar il-passi li ħadet biex tiżgura l-indipendenza tal-esperti tagħha mill-bidu tagħha

                              —

                              Jistieden lill-Aġenzija tikkompleta u taġġorna regolarment id-Database tal-Esperti Ewropej kif meħtieġ mir-Regolament (KE) Nru 726/2004

                  Appropjazzjonijiet riportati

                  Il-prinċipju tal-eżattezza tal-baġit ma kienx osservat b'mod strett: ir-rata ta’ użu għall-approprjazzjonijiet għall-impenji kienet inqas minn 60 %. iktar minn 40 % tal-impenji kienu riportati għas-sena finanzjarja 2007

                  L-aġenzija kellha diffikultajiet fil-programmazzjoni, l-ibbaġitjar tal-attivitajiet tagħha, u l-implimentazzjoni tagħhom: EUR 32 000 000  kienu riportati u EUR 4 000 000  kienu kkanċellati. Jistieden lill-Aġenzija tissodisfa l-prinċipju ta’ annwalità

                  Jistieden lill-Aġenzija tissodisfa l-prinċipju ta’ annwalità: l-approprjazzjonijiet tal-baġit riportati u kkanċellati ammontaw rispettivament għal EUR 36 000 000  (19,7 % tal-baġit) u EUR 9 700 000  (5,3 % tal-baġit)

                  Il-Qorti tal-Awdituri tirraporta riport ta’ EUR 19 500 000  (38 % tal-impenji tal-Aġenzija), EUR 14 800 000  minnhom kienu għall-attivitajiet li ma kinux għadhom implimentati sa tmiem is-sena, jindika dewmien fl-implimentazzjoni tal-attivitajiet ffinanzjati mit-Titolu II. L-Aġenzija mhijiex konformi mal-prinċipju baġitarju tal-annwalità

                  Proċeduri ta’ akkwist

                  mhux applikabbli

                              —

                              Kwistjonijiet ta’ trasparenza fil-livell tal-kriterji ta’ għażla u fil-livell tal-metodi ta’ evalwazzjoni għall-kriterji tal-prezz u l-proċedura tal-akkwist konġunt

                              —

                              Ifakkar it-titjib tal-ġestjoni tal-akkwist

                  Jistieden lill-Aġenzija ttejjeb il-kwalità tal-proċeduri ta’ akkwist tagħha sabiex twaqqaf in-nuqqasijiet: jiġifieri rigward l-applikazzjoni tal-metodi ta’ evalwazzjoni għall-kriterji tal-prezz u rigward il-ħtieġa essenzjali għall-ġustifikazzjonijiet għall-proċedura ta’ għażla

                              —

                              Jinsab imħasseb li s-sejbiet ta’ żbalji tal-Qorti tal-Awdituri fil-proċeduri ta’ akkwist jikkorrispondi għal ammont sinifikanti tal-baġit totali tal-Aġenzija għas-sena finanzjarja tal-2009. Nuqqasijiet fil-kriterji ta’ evalwazzjoni bħal pereżempju prezz u għażla tal-proċeduri

                              —

                              Jistieden lill-Aġenzija ttejjeb il-kwalità tal-proċeduri ta’ akkwist tagħha sabiex twaqqaf in-nuqqasijiet identifikati mill-Qorti tal-Awdituri

                              —

                              Jistieden lill-Aġenzija tfassal programm ta’ ħidma multiannwali

                              —

                              Jistieden lill-Aġenzija tiżgura li r-riżultati tal-proċeduri ta’ akkwist ikunu verifikati qabel ma jingħataw kuntratti

                  Dħul minn tariffi

                  L-Aġenzija ma kinitx kapaċi tagħmel analiżi komprensiva tal-kostijiet imġarrba mir-rapporteurs tal-Istati Membri sabiex tikseb bażi oġġettiva u ddokumentata li fuqha tista' tadatta l-ħlasijiet għalihom, u konsegwentement it-tariffa li jridu jħallsu l-konsumaturi tagħha: Din is-sitwazzjoni kienet tmur kontra r-Regolament dwar it-Tariffi

                  Kwistjonijiet ta’ trasparenza dwar l-ammont imħallas lura lir-rapporteurs tal-Istati Membri

                  Jistieden lill-Kummissjoni tevalwa l-livell għoli endemiku ta’ flus kontanti tal-Aġenzija (EUR 41 887 000 )

                  Jistieden lill-Kummissjoni tiżgura koordinazzjoni aħjar bejn is-servizzi finanzjarji u xjentifiċi tagħha sabiex issib soluzzjoni għad-dewmien inaċċettabbli għall-ordnijiet ta’ rkupru

                  Awditjar intern

                  mhux applikabbli

                  mhux applikabbli

                  Jistieden lill-Kummissjoni tissodisfa “rakkomandazzjoni kritika” magħmula mis-Servizz tal-Awditjar Intern tal-Kummissjoni relatata mal-qasam tal-kunflitti ta’ interessi tal-esperti, u tmien rakkomandazzjonijiet oħra “importanti ħafna” fl-oqsma tad-dokumentazzjoni tal-kunflitti ta’ interess għall-persunal tal-Aġenzija, id-databases użati biex jappoġġaw il-proċeduri amministrattivi għall-evalwazzjoni, u l-iżvilupp ta’ linji gwida għar-reġistrazzjoni u implimentazzjoni sħiħa ta’ dawn il-linji gwida

                              Huwa inaċċettabbli li d-dikjarazzjoni ta’ assigurazzjoni tad-Direttur Eżekuttiv ma ssemmiex kwalunkwe riservazzjoni li mhijiex konsistenti mal-impenn mogħti fil-Kodiċi tal-Kondotta adottat mill-Aġenzija fid-dawl tad-dikjarazzjonijiet ta’ assigurazzjoni mill-IAS u l-Qorti tal-Awdituri

                              Jitlob lill-Aġenzija tippreżenta r-rapporti tal-IAS sa mill-2007 lill-awtorità ta’ kwittanza sat-30 ta’ Ġunju 2011

                              Iħeġġeġ lill-Aġenzija timplimenta malajr ir-rakkomandazzjonijiet tal-IAS, tipprovdi lill-awtorità ta’ kwittanza b'ħarsa ġenerali tal-miżuri meħuda u implimentati